Trojac iz Sarajeva efikasniji od devet ekipa u Premijer ligi BiH | Oficijelna stranica FK Sarajevo\nTrojac iz Sarajeva efikasniji od devet ekipa u Premijer ligi BiH\n26.11.2018 u 10:00h\nPogotke za Sarajevo su postigli Tatar, Velkoski i Ahmetović te tako donijeli nova tri boda Bordo timu.\nOfanzivni trojac bordo tima je ponovo dokazao koliku Sarajevo ima širinu u napadu. Tim Husrefa Musemića je najefikasniji u jesenjem dijelu sezone sa 40 postignutih pogodaka, a pomenuti trojac je postigao 25 pogodaka ove sezone, što ih čini učinkovitijim od čak devet ekipa u Premijer ligi BiH.\nAhmetović je postigao devet pogodaka, dok se Velkoski i Tatar dodali po osam, a ako se pogleda na tabelu učinkovitosti, samo su Zrinjski sa 29 i Željezničar sa 26 postignutih pogodaka, efikasniji od trojca sa kojim raspolaže Musemić.\nInteresantno je da je nakon tri pomenute ekipe Mladost najefikasnija sa 21 pogotkom, a potom slijedi posljednjeplasirana Krupa sa 20 postignutih pogodaka. Slijede Široki Brijeg sa 19, Tuzla City sa 17, Zvijezda 09 16, a po 14 su postigli Čelik, GOŠK i Radnik. Sloboda je najnefikasnija ekipa u ligi sa samo 11 pogodaka u 18 odigranih kola.


Znate li na kojoj poziciji je bio Leicester prije tačno godinu dana? - AM Sport\nNaslovnica Najnovije vijesti Znate li na kojoj poziciji je bio Leicester prije tačno godinu dana?\nZnate li na kojoj poziciji je bio Leicester prije tačno godinu dana?\nEkipa Leicestera jednostavno briljira ove sezone i oduševljava ljubitelje nogometa, ne samo u Engleskoj, nego i u cijelom svijetu i odlučno korača ka tituli u Premiershipu.\nTim koji sa klupe predvodi iskusni trener Claudio Ranieri nalazi se na prvom mjestu na tabeli engleske Premijer lige nakon 24 odigrana kola sa pet bodova prednosti u odnosu na drugoplasirani Tottenham i šest u odnosu na Manchester City.\nOno što je vrlo zanimljivo i što pokazuje koliko je ekipa Leicestera napredovala je i činjenica da su Lisice na današnji dan prije tačno godinu dana bile zakucane za dno tabele Premiershipa sa samo 17 osvojenih bodova.\nIpak, u finišu prošle sezone su zaigrali malo bolje i obezbijedili opstanak, a ove sezone pišu historiju engleskog nogometa i gotovo da čitav svijet navija za njih da osvoje Premijer ligu i tako naprave prvorazrednu senzaciju.


Lider ruske opozicije i kritičar Kremlja Aleksej Navaljni za sada ne može da se kandiduje za predsedničke izbore u martu 2018. godine, jer je osuđen na pet godina uslovne zatvorske kazne zbog pronevere novca, saopštila je danas ruska Centralna izborna komisija, prenosi Frans pres.\n"Navaljni trenutno ne može da se kandiduje za predsednika", navela je komisija i podsetila da se kandidature zvanično podnose od decembra.\nNavljani je u februaru osuđen za proneveru 400.000 evra od javnog preduzeća Kirovles.\nOn je posle presude rekao da će se ipak kandidovati.\nLider opozicije trenutno izdržava zatvorsku kaznu od 25 dana zbog organizovanja nedozvoljenih demonstrancija širom Rusije. Navaljni bi trebalo 7. jula da bude oslobođen.


Trifunović: 11. jul treba da bude posvećen žrtvama i sećanju na mračan deo istorije koji ne sme da se ponovi - Dijalog.net\nNaslovna Politika Trifunović: 11. jul treba da bude posvećen žrtvama i sećanju na mračan deo istorije koji ne sme da se ponovi\nBeograd, 11. jul 2019. – Lider Pokreta slobodnih građana Sergej Trifunović rekao je povodom 24. godišnjice genocida u Srebrenici da to jeste bio genocid.\nTrifunović smatra da 11. jul treba da bude posvećen žrtvama i sećanju na mračan deo istorije koji ne sme da se ponovi.\n“Zato na ovaj dan želim da još jednom ukažem poštovanje žrtvama genocida, jer to jeste bio genocid, kako su definisale Ujedinjene nacije kao međunarodni zločin namernog, potpunog ili delimičnog uništavanja nacionalnih, etničkih, rasnih i religijskih grupa“, naveo je Trifunović.\n“A biće nam dobro onda kad uspostavimo regionalni mir, kad niko sa ovih prostora ne bude posmatrao ceo jedan narod kroz vizuru postupaka pojedinaca koji su bili zločinci“, istakao je Trifunović.\nOznakegenocidPokret slobodnih građanaSergej TrifunovićSrebrenica\nTop Tags istraživanje Evropska unija vladavina prava mladi Civilno društvo Društvo mediji lokalna samouprava konkurs Srbija i Evropska unija Evropska komisija Vlada Republike Srbije ljudska prava OCD evropske integracije


Đukanović: Danas smo dalje od EU nego što smo bili 2014, učiniti jasnim odnose EU i ZB – Portal Ulcinj\nĐukanović: Danas smo…\nĐukanović: Danas smo dalje od EU nego što smo bili 2014, učiniti jasnim odnose EU i ZB\nZemlje regiona danas su dalje od EU nego što su to bile 2014. godine, što nije rezultat nedostatka reformskih kapaciteta, već nedovoljne posvećenosti u dostizanju zajedničkog cilja da zemlje Zapadnog Balkana postanu članice EU, kazao je predsjednik Crne Gore Milo Đukanović nakon radne večere sa liderima regiona i šefom evropske diplomatije Žozepom Borelom.\nĐukanović je poručio da je ovo posljednji trenutak da se u dogledno vrijeme definise jasan vremenski okvir za evropsku perspektivu zemalja regiona, jer u protivnom, kako je naglasio, prazan prostor nastaviće da koriste treće zemlje.\nEvropska perspektiva Zapadnog Balkana kao i odraz tog procesa na stabilnost i prosperitet, glavna je tema koja je okupila za istim stolom lidere šest zemalja regiona na inicijativu šefa evropske diplomatije.\n“Ovo je večeras bila prilika da razgovramo o dva aspekta naših odnosa, jedan je bio realizacija investiciono razvojnog okivira EU prema Zapadnom Balkanu. Naravno da smo se svi složili sa tim da je to izvanredan podsticaj za razvoj infrastrukturnih prijekata koji će doprinijeti boljoj infrastrukturnoj povezanosti zemalja našeg regiona sa EU, a logično da je drugi aspekt bio o geopolitici”, kazao je predsjednik Crne Gore Milo Đukanović.\nĐukanović je sagovornicima saopštio viđenje u ime Crne Gore, koje, kako kaže, nije pretjerano optimistično.\n“Podsjetio sam da smo već 2003. na Solunskom samitu definisali bili jasnu perspektivu za članstvo u EU pa čak i odredili neki krajnji rok da će to sve biti završeno 2014. godine, danas smo sedam godina kasnije i moja ocjena je da smo danas dalje od EU nego što smo to bili 2014”, kazao je Đukanović.\nRazlog za to, kako kaže, nijesu lošiji reformski kapaciteti, već nedovoljna posvećenost, kako od strane Zapadnog Balkana, tako i EU.\n“Logično je kazati da danas imamo više kapaciteta za reforme, da smo i dostigli neke nove domete u međuvremenu, ali nažalost mislim da je ova pesimistična ocjena generisana prije svega nedovoljnom posvećenošću i jedne i druge strane dostizanju zajedničkog cilja, a zajednički cilj je da zemlje Zapadnog Balkana postanu članice EU”, dodao je Đukanović.\nU međuvremenu se, kako kaže predsjednik Đukanović, događalo mnogo političke konfuzije, podsjećajući da je na početku mandata EK bilo nekoliko veoma optimističkih ocjena koje se tiču evropske budućnosti Zapadnog Balkana, ali paralelno sa tim i kontradiktornosti iz drugih evrposkih centara.\n“Još nemamo jasnu sliku naših odnosa i to je bila moja glavna poruka. Kazao sam da je mislim posljednji trenutak da moramo naše odnose učiniti jasnim i da moramo znati da li je zaista realna perspektiva zemalja Zapadnog Balkana u EU u dogledno vrijeme i moramo definisati jasan vremenski okvir”, kazao je Đukanović.\nU suprotnom, kako kaže, nastaviće se da sa nepovoljnom realnošću da prazan prostor koriste treće zemlje.\nLegitimno je da treće zemlje koriste onaj prostor koji im se ostavi prazan, ali je taj prazan prostor nedovoljno ispunjen. Taj prostor mora da ispunu EU kao geopolitički subjekt koji ima primarnu odgovornost za stabilnost jednog evropskog regiona.\nPredsjednik smatra i da je večera nagovještaj intenzivinije posvećenosti EU regionu Zapadnog Balkana, koji može da kako kaže, prene pomalo usnule reformske potencijale, koji bi doveli do onih standarada koji će Zapadni Balkan učiniti sastavnm dijelom savremene evropske civilizacije.


suzbijanje larvi komaraca - Glas Šumadije\nNaslovna > Posts Tagged suzbijanje larvi komaraca\n22/09/2021 22/09/2021 303Ostavi komentar na Gradska uprava: Za vikend suzbijanje larvi komaraca\nGradska uprava obaveštava građane da će u petak i subotu, odnosno 24. i 25. septembra, otpočeti tretman suzbijanja larvi komaraca. Ukoliko meteorološki uslovi to budu dozvoljavali, preduzeće EKO SAN d.o.o. iz Beograda, vršiće tretman na teritoriji grada Kragujevca. Tretman će se, kako se navodi u saopštenju Gradska uprave, izvoditi u periodu od 9 do 18 […]\n16/09/2021 16/09/2021 261Ostavi komentar na Današ uništavanje larvi komaraca u Kragujevcu\nObaveštavaju se građani i pčelarska društva da će danas, u četvrtak 16. septembra, u zavisnosti od vremenskih uslova biti obavljen tretman suzbijanja larvi komaraca na manjim i većim vodenim recipijentima (bare, kanali i jezera). Tretman će biti realizovan u prepodnevnim časovima, preparat: Veckobac WG, biološki preparat na bazi Bacillus Thuringiensis var.israelensis. Tretman suzbijanja odraslih komaraca […]\n21/04/2021 21/04/2021 315Ostavi komentar na Akcija suzbijanja larvi komaraca\nGradska uprava za društvene delatnosti i poslove sa građanima obaveštava građane i pčelarska društva da će 22. i 23.aprila 2021. godine (četvrtak i petak), ukoliko vremenski uslovi budu povoljni, u prepodnevnim satima biti izvedena akcija suzbijanja larvi komaraca. Akcija će se sprovesti u priobalju reka i potoka, Šumaričkog jezera i jezera Bubanj. Tretiranje larvi komaraca […]\n18/03/2021 18/03/2021 517Ostavi komentar na Danas i sutra akcija suzbijanja larvi komaraca\nIz Gradske uprave za društvene delatnosti i poslove sa građanima obaveštavaju građane i pčelarska društva da će se danas i sutra u četvrtak i petak, 18. i 19. marta 2021. godine, ukoliko vremenski uslovi budu povoljni, u prepodnevnim satima biti izvedena akcija suzbijanja larvi komaraca. Akcija će se sprovesti u priobalju reka i potoka, Šumaričkog […]


Nikad veće promene u lokalnoj vlasti u jednom danu\nNikad veće promene u lokalnoj vlasti u jednom danu 26.Apr.2012, 00:47, Izvor: KovinEkspres.rs\nDuže od četiri sata trajala je 24. sednica Skupštine kovinske opštine, održana u utorak 24. aprila, posle koje su kockice političkog života u lokalnoj zajednici poređane u jedan sasvim drugačiji mozaik od onog koji je, koliko juče, bio aktuelan.\nOčekivan ulazak 'Preporoda' u strukturu lokalne vlasti, a izlazak 'naprednjaka' (koji najavljuju da će, uprkos promenama, na lokalu pre svega 'misliti i raditi u korist građana opštine'), odigrao se bez velike bure i previše krupnih reči.\nDojučerašnji opozicioni odbornici grupe građana koju predvodi Sava Krstić najavili su da ih personalne promene koje su usledile neće izmeniti i da će i dalje biti 'protiv onog što ne valja', tako da bi krajnji rezime zbivanja pod krovom Doma kulture moglao da se podvede pod definiciju promena proisteklih iz političkog dogovora, a ne zbog ma čije stranačke potrebe.\nU ovoj prvoj, kraćoj verziji izveštaja navešćemo, pre svega, kako sada poimence izgledaju promene izglasane na sednici ili utvrđene ranijim odlukama.\nKadrovske promene Dr Srđan Nenek je novi pomoćnik predsednika opštine i on će taj posao raditi volonterski. Na tom mestu više nije Dušan Petrović iz Srpske napredne stranke koja je, pomenimo i to, dobila novog šefa odborničke grupe, Zorana Bradanjija.\nDirektor Fonda za razvoj je Zoran Černoh, diplomirani ekonomista zaposlen u Regionalnoj privrednoj komori Pančevo, koji je na ovo mesto izabran umesto dosadašnje direktorke Slobodanke Kovačević, takođe diplomiranog ekonomiste iz Kovina (SNS).\nUmesto Dragana Lisice, ekonomiste, direktor Fonda za građevinsko zemljište, puteve i komunalnu potrošnju je Novica Mijatović, jedno vreme i predsednik opštine, a inače svima poznati privrednik iz Kovina.\nPredsednik Upravnog odbora Fonda za građevinsko zemljište, puteve i komunalnu potrošnju sad je Milivoje Krstić, građevinski inženjer iz Pločice, koji na ovo mesto dolazi umesto Čeda Marića iz Kovina.\n( Sva trojica, Nenek, Černoh i Mijatović podnela su, zbog izbora na ove funkcije, ostavke na mesto odbornika u Skupštini opštine. Ostavku je, ali iz drugih razloga, podneo i Maksem Ferenc, sad već bivši odbornik 'Preporoda.')\nInače, novi odbornik u redovima 'Preporoda' je Ivica Mitić koji je na to mesto došao umesto Marije Đondović koja je na prošloj sednici dala ostavku.\nNa sednici se i dr Neven Žikić obratio odbornicima i rekao da ubuduće neće biti član odborničke grupe SNS, kao i da napušta redove ove stranke.\nU Nadzornom odboru ovog Fonda takođe će doći do promene – Dragan Jankov iz Mramorka je izabran, a Ivan Blagojević razrešen ove funkcije.\nIzglasan je i novi sastav Opštinske izborne komisije. Na njenom čelu je Dragan Mićović, diplomirani pravnik, a zamenik će mu biti Violeta Jevtović – Vujičin, takođe diplomirani pravnik. Zanimljivo je da su oboje svojevremeno obavljali funkciju načelnika Opštinske uprave.\n(Uskoro još detalja sa sednice SO Kovin na sajtu Kovin Ekspresa, a kompletan izveštaj naćiće se u majskom broju našeg štampanog izdanja.)


Rasprava o minutama oglašavanja, zatraženo i ukidanje RTV takse - Klix.ba\nBiH Rasprava o minutama oglašavanja, zatraženo i ukidanje RTV takse\nRasprava o minutama oglašavanja, zatraženo i ukidanje RTV takse\n14.11.2013. u 15:35\nRegulatorna agencija za komunikacije RTV taksa javni servisi\nKomisija za saobraćaj i komunikacije Predstavničkog doma Parlamentarne skupštine BiH prekinula je danas raspravu o dopisu RTVBiH u vezi sa egzistencijom tri javna emitera u BiH nakon odluke Vijeća Regulatorne agencije za komunikacije (RAK) da javnim servisima broj minuta za oglašavanje smanji sa šest na četiri po satu programa.\nDogovoreno je da rasprava bude nastavljena na narednoj sjednici, kada bi trebalo da budu definisani zaključci u vezi sa provedenom raspravom o ovom pitanju.\nObrazlažući ovu odluku Vijeća RAK-a, direktor Agencije Kemal Huseinović rekao je da je odlluka o smanjenju marketinških minuta za javne sevise donesena u skladu sa zakonom i na osnovu analize prihoda koje po osnovu oglašavanja ostvaruju javni servisi i privatni emiteri.\n"Tri javna servisa godišnje od oglašavanja ostvaruju 96 miliona KM, dok više od 50 privatnih emitera, koji program emituju putem zemaljske ili kablovske mreže, godišnje po ovom osnovu inkasiraju oko 33 miliona KM", pojasnio je Huseinović.\nNavodeći da je u interesu društva da se paralelno razvijaju i privatni i javni emiteri, Huseinović je rekao da se Vijeće RAK-a pri donošenju odluke rukovodio stavom da treba omogućiti povećanje prihoda od marketinga na ukupnom nivou.\nPrema njegovim riječima, ograničavanjem marketinškog oglašavanja na četiri minuta po satu programa porasla bi vrijednost minuta oglašavanja u odnosu na dosadašnju.\nDirektor BHRT-a Muhamed Bakarević naveo je da bi, početkom primjene odluke Savjeta RAK-a, ova medijska kuća ostala bez milion KM prihoda na godišnjem nivou, te da je procjena da bi sva tri javna servisa ostala bez šest miliona KM prihoda.\n"RAK je zanemario činjenicu da je naplata RTV takse iz mjeseca u mjesec u padu", dodao je Bakarević, precizirajući da je javni RTV sistem BiH samo u 10 mjeseci ove godine po osnovu naplate RTV takse ostao bez 4,5 miliona KM, a BHRT za 2,2 miliona KM prihoda.\nKomisiji se obratio i član Upravnog odbora Javnog RTV sistema BiH Esad Gotovuša koji je konstatovao da RTV taksa godinama nije povećavana, odnosno da je njen iznos samo usklađivan sa inflacijom.\nOn je izrazio nezadovoljstvo što je Vijeće RAK-a u posljednje dvije godine dva puta smanjio minutažu marketinškog oglašavanja, čime je vrijeme za marketing sa nekadašnjih osam prepolovljeno na četiri minuta.\n"Smanjenje minutaže za oglašavanje dovest će u pitanje ostvarivanje funkcije javnih RTV servisa", uvjeren je Gotovuša.\nPredsjedavajući Komisije Petar Kunić iz DNS-a postavio je pitanje zašto bi građani BiH plaćali RTV taksu ako nisu zadovoljni programom javnih servisa i ocijenio da BHRT može učiniti više kada je riječ o racionalizaciji broja zaposlenih.\nKunić je podržao aktivnosti RAK-a i konstatovao da je zadatak ove agencije da uspostavi balans između privatnih i javnih servisa.\nSaša Bursać iz SNSD-a usprotivio se eventualnom povećanju RTV takse, te konstatovao da su javni servisi, buneći se protiv odluke Vijeća RAK-a, prvi put nastupili sinhronizovano.\nBorislav Bojić iz SDS-a založio se za potpuno ukidanje RTV takse. Ovakav stav obrazložio je time da se RTV taksa na području BiH neravnomjerno prikuplja, a da je koriste sva tri javna emitera - BHRT, Radio-televizija Republike Srpske i Federalna televizija.\n"Finansiranje javnih emitera treba prenijeti na budžete u koje svi doprinosimo", predložio je Bojić.\nŠemsudin Mehmedović iz SDA problem vidi u tome što znatne sume od marketinga idu posredničkim agencijama za oglašavanje.\n"Broj oglašivača povećava se brže od tržišta oglašavanja", ocijenio je Ante Domazet iz SDP-a BiH.\nBožo Ljubić iz HDZ-a 1990 smatra da javne RTV servise treba zadržati i unaprijediti, ali da je potrebno da veliki broj zaposlenih u ovim servisima svoja radna mjesta opravda kvalitetom programa.\n"Odgovornost za unapređenje programa je na svim zaposlenim, menadžmentu i upravi", zaključio je Ljubić.\nVijeće RAK-a donijelo je 2011. godine odluku o smanjenju oglašavanja sa osam na šest minuta po satu programa, da bi ove godine minutaža oglašavanja bila smanjena na četiri minuta po satu programa, čime su izjednačeni javni i privatni RTV emiteri.\nKomisija za saobraćaj i komunikacije odgodila je za narednu sjednicu razmatranje prigovora kandidata za Vijeće RAK-a na postupak koji je provela Komisija za izbor članova Savjeta Agencije.\nPoznate prosječne cijene roaminga u zemljama Zapadnog Balkana nakon 1. jula\n21.06.2019. u 12:11\nprije 4h 18m 166\nprije 3h 27m 164\nprije 3h 82\nprije 13h 27m 100\nprije 2h 26m 105


Naši hokejaši izgubili su od selekcije Australije posle izvođenja penala sa 4:5 (2:1, 0:1, 2:2 - 0:0, 0:1), pošto je posle tri trećine i produžetka bilo 4:4.\nPre ovog poraza, srpski "oklopnici" su poraženi od Holandije, dok su bili bolji od Belgije (4:1) i Kine (3:1).\nVeć posle 16 minuta bilo je 2:0 za naše hokejaše. Najpre je Pavle Podunavac zatresao mrežu u petom, dok je Marko Sretović pronašao Nemanju Vučurevića da udvostruči prednost. Ipak, pred kraj ove deonice je Australija preko Vebstera smanjila na 2:1 i tako najavila preokret.\nU dodatnih pet minuta se rezultat nije menjao, pa se pristupilo izvođenju penala. Za Australiju su precizni bili Rezek i Dardž, a za Srbiju Sretović i Vučurević, da bi onda naš golman Arsenije Ranković odbranio šut Armstronga, kao i Kimlin udarac Đumića u narednom pokušaju. Potom su neprecizni bili Tod i Crnogorac, za Australiju je pogodio Tejlor, dok je Kimlin odbranio penal Marku Brkušaninu za pobedu protivnika.


Sednica nastavljena, bira se novo rukovodstvo opštine Sjenica - Sandžak Haber - Sandžačke Internet Novine\nNaslovna Featured Istaknuto Sednica nastavljena, bira se novo rukovodstvo opštine Sjenica\nSednica nastavljena, bira se novo rukovodstvo opštine Sjenica\nNa sednici sjeničke Skupštine formirana je nova vladajuća većina koju od danas čini 10 odbornika SDA Sandžaka, 7 odbornika Sandžačke demokratske partije (SDP) i za sada 3 odbornika Srpske napredne stranke (SNS).\nOdbornici nove skupštinske većine biraju novo rukovodstvo opštine Sjenica.\nDo promene vlasti došlo je nakon glasanja zapisnika sa prethodne sednice, za koji su glasali svi odbornici prisutni u skupštinskoj sali njih 38.\nPredsednik Skupštine Rejhan Kurtović odredio je pauzu u toku usvajanja tačaka dnevnog reda i bez saglasnosti odborničke većine. Rad skupštine nastavilo je 20 odbornika usvajanjem tačaka dnevnog reda koji su rekli da pauza nije određena po Zakonu.\nPodsećamo, odbornici, koji su izašli na pauzu su se vratili, a Rejhan Kurtović iz Stranke pravde i pomirenja je odložio sednicu Skupštine i zakazao novu za 14.10.2020.godine, koju odbornici nove skupštinske većine nisu prihvatili i nastavili da rade prema dnevnom redu, jer je kako je rečeno na sednici, odlaganje nezakonito.\nRad Skupštine je nakon rasprave duge od oko dva sata nastavljen. Kako je rečeno na sednici, prema Poslovniku u ovom slučaju sednicom presedava najstariji odbornik Momir Kovačević.\nU toku je izbor novog rukovodstva opštine Sjenica.\nPrethodni tekstNOVI PAZAR: Hospitalizovan još kovid jedan pacijent, povećan broj pregleda\nSledeći tekstDržavljanin Srbije uhapšen u Beču, imao 9 lažnih identiteta\n”Doniraj drva, ugrejmo srca”\nPred odbornicima Skupštine Novog Pazara sutra obiman dnevni red\nPomoć specijalizovanom odeljenju u OŠ Jovan Jovanović Zmaj\nIz škole Vuk Karadžić demantuju da je dečak pao sa njihovog krova\nRedakcija - 28. Oktobra 2020. 0


Đurić sa lisicama u političke svrhe – Политикон\nПочетна\tАктуелно\tĐurić sa lisicama u političke svrhe\nKao konkretan potez Vučić je naveo da će svi koji su učestvovali u toj policijskoj akciji biti krivično gonjeni, uključujući tu i dva Srbina. Kako je Srpska lista odlučila da pokrene inicijativu za izlazak iz kosovske vlade, predsednik Srbije je istakao da će „konačnu odluku o tome prepustiti njima“.\nTokom večeri su, inače, stizale vesti o tome da je Vučić razgovarao sa pojedinim svetskim političarima, a posebno su apostrofirani razgovori sa predsednikom Rusije Vladimirom Putinom i visokom predstavnicom EU za spoljnu politiku i bezbednost Federikom Mogerini. Vučić je napomenuo da je mnogo duži spisak onih sa kojima nije želeo da razgovara.\nDogađaje na severu Kosova vidim kao „ružne i tragične“, ističe za DW Čedomir Antić, predsednik Naprednog kluba. „Mislim da je sve to pokazalo i raspad te konstrukcije zvane država Kosovo, koju su stvarali i EU i Amerika. Ali, pored toga što je država Srbija ponižena, i što je njen predstavnik izložen nasilju, mislim da je ovo na neki način nastavak puta onog šarenog voza koji je trebalo da ode u Kosovsku Mitrovicu. Meni je čudno da se neko buni što Marka Đurića vode na onakav način, ako znamo da su poslanici Srpske liste, koji su odani Vučiću i Đuriću, izabrali i Tačija za predsednika i Haradinaja za premijera Kosova.“\nSnimci koje smo videli, na kojima maskirani policajci vode Đurića ulicama Prištine, ne deluju mi kao normalna i zakonita upotreba policijskih snaga, kaže za DW novinarka Ljiljana Smajlović. „Mislim da je to bilo neprimereno čak i kosovskom tumačenju tipa prekršaja koji je on po njima počinio. Pri tome mi se učinilo uverljivo tumačenje Aleksandra Vučića prema kojem Marko Đurić nije prekršio nikakve propise koji inače funkcionišu već godinama. To mi je delovalo kao osvetoljubiva politička akcija za koju Vučićeva reč ‘banditizam’ nije preterana“, ocenjuje Smajlović.\nLjiljana Smajlović smatra da je Vučić govorio oštrim rečnikom, koji je bio primeren situaciji. „Srpska lista će možda izaći iz vlade, ali Aleksandar Vučić takođe nije rekao kako će se taj dijalog prekinuti, ili kako će se povlačiti potpisi sa Briselskog sporazuma. Mislim da je bio i u pravu, jer zaista je možda bilo i nepristojno odmah nakon ovakvih događaja pričati o nastavku dijaloga“, napominje Ljiljana Smajlović.


Dr Nenad Ristović: Da preuzmemo odgovornost i 23. aprila pokažemo trenutnoj vlasti gde joj je mesto! (VIDEO)\nU okviru kampanje za lokalne izbore zakazane za 23. april kandidat za gradonačelnika Zaječara Dr Nenad Ristović obišao je naselje Podliv i tom prilikom stanovnicima ovog dela grada predstavio program i kandidate za odbornike sa izborne liste broj 4. Dr Nenad Ristović – Pobeda za naš grad.\nKao i u prethodnom periodu, razgovaramo sa građanima kako u gradskim naseljima tako i u selima. Želimo da saslušamo sve njihove probleme, sve ono sa čime se oni svakodnevno susreću i žive i ponudimo program koji ćemo odmah nakon izbora, već od 24. aprila realizovati.\nDa omogućimo da naša deca, da žitelji i grada i sela imaju bolji život i svetliju budućnost, a to možemo ostvariti samo ako preuzmemo odgovornost za svoju sudbinu. Odgovornost podrazumeva da 23 aprila izađemo svi na izbore i pokažemo trenutnoj vlasti gde joj je mesto.\nDa krenemo u nove pobede, pozivam građane da 23. aprila zaokruže listu broj 4. Dr Nenad Ristović – Pobeda za naš grad.\ndr nenad ristović lokalni izbori pobeda za naš grad zaječar


Vučić nije imao lažna obećanja - Istinomer\nVučić nije imao lažna obećanja\nPotpredsednica SNS o predsedniku Srbije. (TV Happy, 20. 5. 2020. godine)\n„Kao što penzioneri zaista apsolutno, apsolutno, obožavaju Aleksandra Vučića, jer očigledno je on čovek koji govori jezikom koji oni apsolutno razumeju. I mislim da ono što jeste njegova jedna od važnijih karakteristika kao političara da on uliva ljudima poverenje, da nije imao lažna obećanja.“\nhttps://www.istinomer.rs/izjava/vucic-nije-imao-lazna-obecanja/ 2020-05-24 0 5 0 Kratke noge Istinomer\nMarija Obradović Marija Obradović\nPotpredsednica Srpske napredne stranke i narodna poslanica Marija Obradović je, govoreći o odnosu njene stranke prema biračima, naglasila da funkcioneri i članovi te partije prilagođavaju svoj način obraćanja različitim grupama građana. U tom kontekstu kazala je da predsednik Srbije i SNS Aleksandar Vučić „govori jezikom“ koji penzioneri „apsolutno razumeju“, napominjući da „on uliva ljudima poverenje, da nije imao lažna obećanja“.\nTV Happy, 20. 5. 2020. godine\n'Ja sa svojih 45 godina nikada ne mogu da se obratim mladom čoveku od 20, 22-23 godine, kao što to mogu naši mladi lideri, koji zaista imaju tu negde oko 25 godina, jer je to drugačiji rečnik, drugačiji način komunikacije. Mogu ja da se bavim političkim marketingom, ali znate, kada vršnjak vama objasni šta je to što plan države, na način koji vama odgovara, to je sasvim drugačije. Imaju isti kanal komunikacije. Možda je negde moj kanal malo zastareliji i treba da bude apdejtovan. Naravno, ja se obraćam možda nekoj drugoj populaciji. Kao što penzioneri zaista apsolutno, apsolutno, obožavaju Aleksandra Vučića, jer očigledno je on čovek koji govori jezikom koji oni apsolutno razumeju. I mislim da ono što jeste njegova jedna od važnijih karakteristika kao političara da on uliva ljudima poverenje, da nije imao lažna obećanja.“\nMeđutim, po evidenciji Istinomera (108 neispunjenih obećanja, tri „ni započeto“, pet „krenuli pa stali“) Aleksandar Vučić ne bi mogao da se svrsta u grupu političara koji ne daju lažna obećanja. Inače, jedno od većih obećanja koje je dao u samom finišu kampanje za vanredne parlamentarne izbore 2014. odnosi se upravo na penzionere. Na predizbornom skupu u zemunskoj hali „Pinki“ izjavio je da garantuje da se stečena prava penzionera neće umanjivati, bez obzira na to kakve reforme nova Vlada Srbije bude preduzela.\nTV Pink, 10. 3. 2014. godine\n'Kakve god reforme da preduzimamo, šta god da se zbiva, dragi prijatelji, imajte u vidu jednu stvar koju vam garantujem, penzioneri će biti poslednji u čija će prava bilo ko smeti da dira u državi. Bolje sa naše grbače da se skida sve što može, a penzionerima nema šta da se uzima.'\nNa tim izborima SNS je odnela ubedljivu pobedu, Vučić je postao premijer, a već polovinom septembra 2014, najavio je mere za „ozdravljenje ekonomije“, među kojima su bili i smanjenje penzija i plata u javnom sektoru.\nInače, za proteklih osam godina od dolaska na vlast Vučić nije ispunio veliki broj datih obećanja. Pomenućemo samo neka od njih.\nJoš u kampanji 2012. godine, neposredno pre dolaska na vlast, obećao je da će se rešiti svi slučajeve spornih privatizacija na koje je ukazao Savet za borbu protiv korupcije. „Ako SNS formira novu Vladu, otvoriće i niz afera i pročešljati štetne privatizacije iz prethodnih godina. Neće biti osvete, ali insistiraćemo na odgovornosti onih koji su počinili krivična dela u pojedinim privatizacijama. Reč je o tridesetak slučajeva, o čemu je iznosio podatke Savet za borbu protiv korupcije…“. (Kurir, 26. 1. 2012. godine)\nU toj kampanji obećao je i da će se ukinuti funkcije državnih sekretara i da će se smanjiti broj poslanika i agencija. “Mi smo govorili i govorićemo i to je naš plan i program koji moramo da ostvarimo, dakle smanjenje broja poslanika, smanjenje ministarstava na 15, smanjenje broja agencija, zavoda, biroa i saveta sa 136 na manje od 50, ukidanje funkcija državnih sekretara. Dakle, time ćemo uštedeti ogroman novac, neću da kažem samo više desetina miliona evra, već više od stotinu miliona evra i to je nešto što će da radi SNS sa svojim partnerima s kojima izlazi na izbore”. (RTS, 11. 4. 2012. godine)\nNajavio je i da će se Predlog zakona o poreklu imovine naći u Narodnoj skupštini do 15. juna 2013. Takođe, u više navrata kategorično je tvrdio da se neće kandidovati na predsedničkim izborima.\nTV Happy, 21. 3. 2016. godine\n„Neću da budem kandidat za predsednika Srbije. Ne pada mi na pamet da budem kandidat za predsednika.“\nKada se u aprilu 2016. desilo rušenje u Savamali, Vučić je, nakon pritiska javnosti, obećao da će ”u narednih sedam do deset dana biti potpuna istina izneta ljudima”. Deset dana kasnije optužio je gradsku vlast da stoji iza svega, ali dalje od toga nije se otišlo, niti se saznalo ko su nalogodavci, organizatori i izvršioci i zašto policija nije reagovala na pozive građana.\nZbog svega navednog, izjavu potpredsednice SNS da Aleksandar Vučić „nije imao lažna obećanja“ ocenjujemo sa „kratke noge“.


Potpredsednik Vlade Republike Srbije i ministar unutrašnjih poslova dr Nebojša Stefanović uručio je danas prvih 20 kartica pogodnosti zaposlenima u Ministarstvu unutrašnjih poslova uz koje će moći da ostvaruju popuste od pet do 30 odsto na robu i usluge u više od 100 radnji i preduzeća.\n„Pravo na karticu imaju svi zaposleni u Ministarstvu unutrašnjih poslova i njeno izdavanje zaposlene ne košta ništa. Nema ni komplikovane procedure izdavanja, niti ispunjavanja nekih dodatnih uslova, dovolјno je samo da radite u MUP-u“, objasnio je Stefanović i dodao da je do sada karticu zatražilo više od 22.000 zaposlenih i one će uskoro svima biti uručene.\nKako je Stefanović istakao, Ministarstvo unutrašnjih poslova i ovom karticom želi da pruži doprinos unapređenju standarda lјudi u policiji, jer će svaki popust, koji se u zavisnosti od firme ili radnje kreće od pet do 30 odsto, svakako biti ušteda za kućni budžet zaposlenih.\n„Do sada smo potpisali protokole o saradnji sa više od 100 različitih kompanija i radnji koje nude raznovrsne robe i usluge. Time posao nije završen, jer je veliki broj novih protokola u završnoj fazi dogovora i uskoro se očekuje potpisivanje, što znači da ćemo imamo još veći broj firmi koje će pružati pogodnosti zaposlenima u MUP-u“, precizirao je ministar Stefanović.\nStefanović je istakao da Ministarstvo unutrašnjih poslova nastavlјa rad na pobolјšanju standarda zaposlenih i izrazio očekivanje da će, s obzirom na stanje finansija u državi, policajci iduće godine dobiti novo povećanje plata.\n„Tražim od svakog zaposlenog da uloži više rada i da bude na usluzi građanima, a mi ćemo im se kroz pobolјšanje njihovog materijalnog položaja odužiti što svakodnevno rizikuju svoje živote za bezbednost drugih i pokazati im da brinemo o njima“, poručio je Stefanović.


Ruma: "Participativno budžetiranje"\nNaslovna Društvo Ruma: “Participativno budžetiranje”\nRuma: “Participativno budžetiranje”\nOd 1. septembra Opština Ruma započinje novi ciklus projekta po kojem je prepoznatljiva – “Participativno budžetiranje”.\nŠestu godinu zaredom građanima rumske opštine omogućeno je da direktno učestvuju u kreiranju opštinskog budžeta. Predlaganje projekata počinje u utorak 1. septembra i trajaće do 10. septembra. Ove godine akcenat će biti stavljen na elektronsko predlaganje projekata, a projektne ideje će se slati na dobro poznati mejl: participativno@ruma.rs.\nUpitnik za prikupljanje projektnih ideja se može preuzeti na Zvaničnoj prezentaciji Opštine Ruma www.ruma.rs (od 1. septembra) i u dve zgrade Opštinske uprave u Rumi (Glavna 107 i Orlovićeva 5), kao i u svim seoskim mesnim kancelarijama, gde će u pomenutom periodu biti postavljene i glasačke kutije u koje građani mogu ubaciti predloge.\nSvaki građanin može da predloži koliko god želi projekata, ne postoji ograničen broj, ali bi trebalo da projekti budu u interesu svih građana, kao i da su u nadležnosti lokalne samouprave.\nNema ni finansijskih ograničenja za projekte, ali akcenat, kao i do sada, treba da bude na mikro projektima, od lokalnog značaja.\nPrethodni tekstSTRAVIČAN SUDAR u Sremskim Karlovcima!\nSledeći tekstSremska Mitrovica: Jedno lice preminulo u sudaru


Veliki broj modula i funkcija koje pokrivaju najrazličitije poslovne aktivnosti\nKompleksan ali i jednostavan i lak za upotrebu\nMinimalni troškovi instalacije i implementacije\nRazvijen sistem tehničke podške klijentima\nRedovno održavanje i usaglašavanje sa zakonskim propisima\nPodrška Saveza Računovođa i Revizora Srbije u razvoju\nVelika baza klijenata koja garantuje visoku pouzdanost aplikacije\nSeptembar 2018 - Novosti za septembar pogledajte na ovom linku !\nJul 2018 - Novosti za jul pogledajte na ovom linku !\nJun 2018 - Novosti za jun pogledajte na ovom linku !\nMaj 2018 - Novosti za maj pogledajte na ovom linku !\nApril 2018 - Novosti za april pogledajte na ovom linku !\nMart 2018 - Novosti za mart pogledajte na ovom linku !\nFebruar 2018 - Novosti u okviru verzije 9 pogledajte na ovom linku !\nJanuar 2018 - Novosti u okviru verzije 9 pogledajte na ovom linku !\nDecembar 2017 - Novosti u okviru verzije 9 pogledajte na ovom linku !\nNovembar 2017 - Verzija 9 Novosti u okviru verzije 9 pogledajte na ovom linku !\nOktobar 2017 Novosti u okviru verzije 8 pogledajte na ovom linku !\nJul 2017 Novosti u okviru verzije 8 pogledajte na ovom linku !\nJun 2017 Novosti u okviru verzije 8 pogledajte na ovom linku !\nApril 2017 Novosti u okviru verzije 8 pogledajte na ovom linku !\nDecembar 2016 Nova verzija 8 Decembar 2016 pogledajte detalje na ovom linku !\nAvgust 2016 Novosti po vezijama za period Mart 2016 - Avgust 2016 pogledajte na ovom linku !\nMart 2016 Nova verzija 7. Novosti po vezijama za period Septembar 2015 - Mart 2016 pogledajte na ovom linku !\nMaj 2015 Pogledajte novosti po vezijama za period decembar 2014 - April 2015 na ovom linku !\nNovembar 2014 Kompletirana je BizniSoft Order android aplikacija za rad komercijalista na terenu.\nOktobar 2013 Nova verzija BizniSoft-a sa podrškom za restoranski režim u POS-u i za rad sa RFZO receptima za apotekarske ustanove postavljena je na našem sajtu. Novine po verzijama pogledati na ovom linku.\nDa bismo pokrili potrebe preduzeća koje imaju geografski dislocirane objekte razvili smo sistem za replikaciju podataka BizniSoft baze. Replikacija podataka funkcioniše tako što se za jedan dislocirani objekat kumuliraju promene na bazi koje se u samom ciklusus sinhronizacije šalju na naš server za replikaciju gde se obrađuju za potrebe BizniSoft Live sistema i skladište za slanje u ostalim dislociranim objektima firme, dok se istovremeno primaju razlike sa ostalih dislociranih objekata i/ili BizniSoft Live sistema. Ovaj sistem je, iako po svojoj prirodi vrlo kompleksan, potpuno automatizovan i veoma lak za upotrebu. Samo je potrebno preuzeti sa našeg sajta klijentski program za replikaciju, odabrati bazu (firma i poslovna godina) koju želimo da repliciramo i kliknuti na dugme "Start". Nakon nekoliko minuta replikacija baze će biti startovana uz pitanje "Da li želite da inicijalno pošaljete sve podatke za izabranu bazu?". Potvrdan odgovor na ovo pitanje će imati za rezultat da su svi vaši podaci praktično odmah dostupni za korišćenje BizniSoft Live sistema. Replikacija se izvršava po određenim vremenskim ciklusima (podrazumevano 30 minuta). Glavna prednost našeg sistgema je ta što nije neophodna stalna veza sa internetom (ADSL i slično), u principu je moguće da nemamo vezu sa internetom više nedelja dok će se svi podaci uredno sinhronizovati kada se veza jednom uspostavi. Prednosti ovog sistema su ogromne, zbog toga što praktično imate stalnu vezu sa svim vašim objektima. Da bi smo podržali sistem dislociranih objekata u samom BizniSoft-u je implementirano niz funkcija koje omogućavaju istovremeni rad u centrali i u dislociranim objektima:\nDefinisanje opsega šifarnika po opraterima (šifarnik artikla, poslovnih partnera, atributa ...)\nKalkulacija iz dislociranih prodajnih objekta\nNivelacija iz dislociranih prodajnih objekta\nInterni račun iz dislociranih prodajnih objekata\nPovraćaj robe dobavljaču iz dislociranih prodajnih objekata\nZa firme koje vode cene po propisanim cenovnicima omogućeno je automatsko formiranje nivelacija po novim propisanim cenama i po trenutnom stanju artikla u prodajnom objektu. Ovo praktično znači da će se za maksimalnih teoretskih 60 minuta od momenta od kada komercijalista promeni određene cene u cenovniku za određene prodajne objekte, automatski formirati i odštampati nivelacija u samom prodajnom objektu. Operater u principu ne mora da čeka ovih 30 minuta na kojih se vrši sinhronizacija već u svakom momentu može poslati zahtev iz samog BizniSofta (funkcija: Administracija - Izvrši sinhronizaciju/replikaciju) čime se i vreme do formiranja nivelacije drastično skraćuje.\nBSReplication je sjajan sistem za knjigovodstvene agencije ili preduzeća koje se bave vođenjem poslovnih knjiga zbog toga što je moguće da knjigovodstvena agencija startuje replikaciju za jednog ili više svojih klijenta koji u svojim firmama koriste BizniSoft čime je omogućeno da se na primer kalkulacije i fakture rade u firmi (ili najčešće BizniSoft POS) dok se knjiženje izvoda i sva ostala knjiženja rade u agenciji i time obezbedi potpuna dnevna ažurnost podataka. Čak nije ni neophodno da klijent uopšte koristi BizniSoft na svojim računarima, već je dovoljno da koristi BizniSoft Live kako bi u svakom trenutku znao svoje obaveze, potraživanja, zalihe, novčana sredstva i slično i/ili čak izdavao fakture ili radio kalkulacije preko BizniSoft Live sistema.\nBSReplication sistem za replikaciju podataka trenutno koriste 105 naših klijenata na više od 300 dislociranih objekata sa više hiljada dnevnih zahteva za replikacijom (kontaktirajte nas za kompletnu listu).\nBizniSoft Live je sistem koji vam omogućava da koristite BizniSoft (ukoliko imate vezu sa internet-om) koji se izvršava u vašem browser-u bez potrebe da imate lokalno instaliran program. Ovo praktično znači da vašim podacima možete pristupati gde god imate internet vezu i sa bilo kog uređaja ili operativnog sistema (desktop ili laptop računar, tablet PC, mobilni telefoni, Windows, Linux, iOS, Android i slično). BSReplication i BizniSoftLive se najčešće koriste zajedno iako to nije uslov, u principu je moguće koristiti samo BSReplication za replikaciju podataka dislociranih objekata kao što je moguće koristiti samo BizniSoft Live bez potrebe da imate bilo gde lokalno instaliran BizniSoft. Za više informacija o ovim sistemima pogledajte najčešće postavljana pitanja i/ili bazu znanja ili se obratite našem Call Centru.\nSistem za replikaciju podataka dislociranih objekata BizniSoft klijenata i sistem BizniSoft LIVE koristi naše servere postavljene u prostorijama VeratNet internet provajdera (Server housing). Više redundantnih servera, svaki sa RAID 0+1 sistemom smešteni kod provajdera sa 99,9% uptime-a u klimatizovanoj prostoriji sa neprekidnim/redundantnim napajanjem garancija su sigurnosti i bezbednosti podataka svih naših klijenata.\n(Primer moguće implementacije korišćenja isključivo BizniSoft LIVE sistema)\nBizniSoft je poslovni program koji pokriva kompletno poslovanje preduzeća i drugih pravnih subjekata svih oblasti. Namenjen je svim tipovima preduzeća i preduzetnika, kao i knjigovodstvenim agencijama i preduzećima za vođenje poslovnih knjiga! Pored računovodstvenog aspekta koji je u BizniSoft-u doveden na sasvim novi nivo, BizniSoft pokriva sve poslovne odnose uključujući komercijalni segment poslovanja, odnose sa klijentima, upravljanje internom i eksternom dokumentacijom, izveštavanje menadžmenta i slično.\nBizniSoft je knjigovodstveni program razvijen kao klijent-server aplikacija. Veze sa okruženjem su maksimalno podržane. Primena najsavremenijih razvojnih alata, visok kvalitet, jednostavnost korišćenja i krajnje prihvatljiva cena, kao i podrška Saveza Računovođa i Revizora Srbije i Komore preduzeća i preduzetnika za računovodstvo, omogućili su BizniSoft-u postavljanje potpuno novog standarda u primeni IT tehnologija u poslovanju preduzeća. Potpunom automatizacijom poslovnih procesa kao i dodatnim aplikacijama za online/offline replikaciju/sinhronizaciju podataka dislociranih poslovnih objekata i sistemom BizniSoft Live, uz veoma kvalitetnu podršku koju nudimo, poslovna aplikacija BizniSoft može da zadovolji potrebe čak i najkompleksnijih poslovnih subjekata što dokazuju više stotina instalacija u regionu.\nOsnovna prednost našeg poslovnog programa je njegova jednostavnost korišćenja. BizniSoft se instalira za svega par minuta i odmah nakon toga je spreman za rad, bez potrebe za nekim dodatnim konfigurisanjem. Sve forme su izvedene na način prilagođen korisniku, veoma su jednostavne i lake za upotrebu.\nU svim podsistemima BizniSoft-a izvedena su automatska knjiženja. Ovo podrazumeva da se svaki uneti dokument veoma jednostavno, jednim klikom, knjiži u svim podsistemima aplikacije a izmena je trenutno dostupna svim prijavljenim korisnicima. Način na koji funkcionišu automatska knjiženja je nešto na čemu smo posebno ponosni.\nŠirok spektar modula i funkcija\nBizniSoft se u svojoj aktuelnoj verziji sastoji od 12 podsistema/modula, svaki sa više desetina/stotina funkcija. Svi moduli su povezani i integrisani u jedinstveno poslovno rešenje i za razliku od ostalih programskih rešenja, BizniSoft se uvek isporučuje sa svim podržanim modulima koje mogu koristiti svi naši klijenti bez obzira na vrstu licence koja je vezana za broj radnih stanica.\nOpširnije o modulima.\nPraćenje zakonskih izmena\nPartnerstvo sa Savezom računovođa i revizora Srbije kao i stalni kontakti sa našim klijentima i njihova brojnost garancija su da će sve izmene zakonskih propisa koje propiše zakonodavac biti implementirane u našem programskom paketu u najbržem mogućem roku. Nove verzije se postavljaju na našem sajtu nedeljno i odmah su dostupne našim klijentima.\nRazvoj BizniSoft-a i podrška klijentima su naši prioriteti najvišeg nivoa i ovoj problematici pristupamo veoma ozbiljno. Podrška našim klijentima se obavlja pre svega putem našeg sajta (Najčešće postavljana pitanja, Baza znanja, "Ticket" podrška), korišćenjem našeg Call Centra i Centra za podršku gde možete dobiti odgovore na sva vaša tehnička i stručna pitanja vezana za programski paket BizniSoft.\nOpširnije o podršći i obuci.\nPodrška za rad dislociranih objekata\nRazvojem sistema za replikaciju podataka i sistemom BizniSoft Live, omogućili smo virtualnu vezu svih dislociranih objekata jednog poslovnog subjekta (veleprodaje/maloprodaje/magacini) na različitim geografskim lokacijama kao i vezu između samog poslovnog subjekta i njegovog dislociranog računovodstva (računovodstvene agencije). Trenutno ovaj sistem pouzdano koriste više desetina preduzeća sa više od 200 dislociranih objekata i više hiljada dnevnih zahteva za sinhronizacijom.\nOpširnije o replikaciji i BSLive-u.\nJednostavna instalacija i administracija\nPreuzimanjem programa sa našeg sajta, startovanjem instalacije i izborom komponenata aplikacije (klijent, server ili POS), BizniSoft je za par minuta spreman za rad. Iako u startu konfigurisan na način koji odgovara većini klijenata, u samoj aplikaciji je ugrađen veoma moćan konfigurator sa mnogim opcijama kojima svaki klijent može do najsitnijih detalja aplikaciju prilagoditi svojim potrebama i specifičnostima njegovog poslovanja.\nBizniSoft ne zahteva nikakve specifične i/ili visokobudžetne hardversko/softverske platforme. Jedini uslov je da na računaru postoji instaliran Windows 7 ili noviji operativni sistem. Naša ideja da manjim klijentima sa do 3 računara u lokalnoj mreži omogućimo korišćenje BizniSoft-a za svega 390 EUR u kombinaciji sa kvalitetom aplikacije koju dobijate, pokazuje zašto je upravo ova aplikacija trenutno jedna od najaktuelnijih na našem tržištu.\nOpširnije o licenciranju i ceni.


Ne davimo Beograd oštro protiv spaljivanja otpada - Politika - Dnevni list Danas\nPočetna » Politika » Ne davimo Beograd oštro protiv spaljivanja otpada\nInicijativa „Ne davimo Beograd“ danas je još jednom navela da projekat izgradnje spalionice smeća u Vinči nije usklađen s evropskim standardima zaštite životne sredine i upravljanja otpadom, da će vazduh zagadjivati izuzetno kancerogenim materijalima, a gradjane u narednih 30 godina koštati preko milijardu i 150 miliona evra.\n0Piše: Beta 08. oktobra 2020. 12.16\nNi na najnovijoj javnoj raspravi na kojoj je učestvovala i NDMBGD nije bilo odgovora zašto studija nije usklađena sa svim standardima i direktivama koje EU propisuje, pogotovo u domenu reciklaže otpada.\nPredstavnici Vlade „nam nisu odgovorili koliki će biti račun domaćinstava u Beogradu na osnovu ovog projekta. Pored toga ostalo je nerazjašnjeno zašto prethodna studija nije poništena i šta se dešava sa gradjevinskim dozvolama koje su izdate na osnovu te studije“, navedeno je u saopštenju.\nInicijativa Ne davimo Beograd je, zajedno sa organizacijom CEE Bankwatch Network, podnela dve žalbe Energetskoj zajednici protiv Republike Srbije zbog nepoštovanja evropskih ekoloških standarda pri izgradnji spalionice u Vinčii, dok su Evropska komisija i Evropska investiciona banka (EIB) odbile da podrže taj projekat.\nNe davimo Beograd, otpad, vinca\nOtvorena interna istraga o učešću EBRD u finansiranju štetnog projekta spalionice u Vinči\nNe davimo Beograd dobio još jedan spor protiv Informera


Prema podacima Republičkog zavoda za statistiku, ukupna industrijska proizvodnja je u 2020. godini povećana za 0,4%, vođena rastom u sva tri sektora – u prerađivačkoj industriji, rudarstvu i energetici. U okviru prerađivačke industrije, rast je na nivou godine, uprkos pandemiji, zabeležen kod 11 oblasti, koje zajedno sa sektorima rudarstva i energetike čine više od dve trećine ukupne industrijske proizvodnje. Na taj način, potvrđena je otpornost industrijske proizvodnje na potrese iz međunarodnog okruženja, koja je postignuta povećanjem investicija i povećanom proizvodnom i izvoznom diversifikacijom u prethodnom periodu.\nU decembru 2020. godine, industrijska proizvodnja je zabeležila rast od 4,1% mg., vođen prvenstveno rastom proizvodnje prerađivačke industrije (5,5% mg.) i u manjoj meri proizvodnjom sektora energetike (0,5% mg.), dok je sektor rudarstva zabeležio smanjenje aktivnosti od 1,4% mg.\nRealni promet u trgovini na malo tokom 2020. godine zabeležio je rast od 4,3%. Kada je reč o kretanjima u turizmu na nivou cele 2020. godine, ukupan broj dolazaka turista je usled pandemije bio niži za 50,7%, a broj noćenja za 38,4%. S druge strane, zahvaljujući povećanju aktivnosti tokom letnjih meseci, smanjenje prometa u domaćem turizmu bilo je znatno manje, čime je ublažen nedostatak inostranih turista. Broj domaćih turista na nivou godine smanjen je za 25,4%, a broj njihovih noćenja za 18,6%.\nKada je reč o spoljnotrgovinskim kretanjima, deficit robne razmene Srbije smanjen je tokom 2020. godine uprkos smanjenju eksterne tražnje i znatnom povećanju neophodnih uvoznih nabavki medicinskih sredstava. Prema podacima Republičkog zavoda za statistiku, robni izvoz je na nivou godine smanjen za svega 2,8%, dok je uvoz na nivou cele godine niži za 3,8%.\nU okviru ukupnog robnog izvoza, izvoz prerađivačke industrije je usled manje eksterne tražnje i prekida globalnih lanaca proizvodnje smanjen za 5,0%, dok je, s druge strane, izvoz poljoprivrednih proizvoda nakon odlične sezone ostvario rast od 19,8%. Pored toga, samo u decembru 2020. godine izvoz je zabeležio dvocifreni rast od 16,6% mg., vođen rastom izvoza i prerađivačke industrije i poljoprivrede. Kada je reč o uvozu, smanjenje uvoza na nivou godine vođeno je pre svega manjim uvozom energenata usled pada svetske cene nafte, dok je uvoz opreme nastavio da raste i u uslovima pandemije.


U prostorijama Centrale Stranke demokratske akcije Sandžaka održan je još jedan u nizu sastanaka Asocijacije mladih SDA Sandžaka sa novim članovima. Svakog četvrtka u Centrali Stranke novim članovima se prezentuje način rada, funkcionisanje i planovi budućih aktivnosti Asocijacije mladih Stranke demokratske akcije Sandžaka. Predsednik Asocijacije mladih SDA Sandzaka Edin Gudževic je izrazio veliko zadovoljstvo činjenicom da se omladina masovno uključuje u rad stranke, a da je samo tokom 2012. godine stranci pristupilo preko 3000 hiljade ljudi ispod 30 godina. Sama činjenica da nam se svakoga dana uvećava broj mladih potvrđuje je uspeh rada članova Asocijacije mladih Stranke demokratske akcije Sandžaka. Stranka demokratske akcije Sandzaka je jedina Stranka u Sandžaku koja je imenovala mlade ljude na važnim funkcijama u organima vlasti pa je samim tim i u ovom mandatu posvetila pažnju mladima i ostvarenju njihovih potreba.\nDanas je u Novom Pazaru,održana VII sednica Glavnog odbora AM SDA Sandžaka za Gradski ogranak Novi Pazar. Na sednici je bilo više tačaka dnevnog reda, koje su jednoglasno usvojene.Izmedju ostalog, jedna od najvaznijih tačaka dnevnog reda je bilo usvajanje Izveštaja o radu za 2012.godinu,a takođe je jednoglasno prihvaćen plan rada za 2013.godinu. AM SDA je u protekloj godini imala značajan broj aktivnosti, a zauzet je stav da će se i u narednom periodu nastaviti sa brojnim realizacijama aktivnosti u interesu omladine našeg grada, na sta nas obavezuju pohvale građana i omladine,sto dovoljno govori u prilog činjenici da je AM SDA Sandžaka postala simbol mladih u Sandžaku.


16/02/2018 - Sport ekspres\nДан: 16. фебруара 2018.\nČanak: Jedina dobra stvar je plasman u polufinale\n16/02/2018 Rajko B\nKošarkaši Partizana su se pobedom nad Zlatiborom (67:54) plasirali u polufinale Kupa Radivoja Koraća, u kom će im u subotu (19.30) rival biti Mega Bemaks. Uprkos plasmanu među četiri najbolje ekipe, trener „crno-belih“ Nenad Čanak […]\nPotopljena i Grčka, Srbija na završnom turniru Evropa kupa\nVaterpolisti Srbije plasirali su se na završni turnir Evropa kupa pošto su u drugom kolu kvalifikacionog turnira u Splitu pobedili Grčku sa 12:10 (2:2, 4:0, 2:4, 4:4). Prva četvrtina je protekla u jakom tempu, pa […]\nBEZ IZNENAĐENJA! Zlatibor kratko parirao, Partizan u polufinalu KRK!\nKošarkaši Partizana plasirali su se u polufinale Kupa Radivoja Koraća, pošto su boljom igrom u drugom poluvremenu nadigrali Zlatibor sa 67:54 (17:14, 15:16, 21:8, 14:16). Odlično je parirao tim iz Čajetine u prvih 20 minuta, […]\nSedam golova u Kruševcu, preokreti i majstorija Vulića u nadoknadi za slavlje „čarapana“!\nSuperliga Srbije je nastavljena posle dva meseca, i to na kakav način! Fudbaleri Napretka i Spartaka su u 23. kolu odigrali neverovatnu utakmicu, punu preokreta i uzbuđenja, u kojoj su posle neizvesne završnice slavili Kruševljani […]\nLavar Bol opet lupa gluposti: Da nije mene i mojih sinova niko ne bi čuo za Litvaniju!\n16/02/2018 16/02/2018 Slobo M\nLavar Bol, kontroverzni otac košarkaša Lejkersa, Lonza, te zvezda u nastajanju Lamela i Lianđela, ponovo se našao u centru pažnje. On je praktično naterao Lejkerse da draftuju Lonza prošle godine. Sada želi i preostale sinove […]\nMurinjo ljut na novinare: Neki od vas lažu i godinama i pišu s**nja!\nMenadžer Mančester Junajteda Žoze Murinjo demantovao je priče o sukobu sa Polom Pogbom. Nakon što je Pogba odigrao loš meč u porazu od Njukasla (0:1), usledile su brojne kritike i navodna svađa njega i portugalskog […]\n„Park penisa“ interesantniji od Olimpijade!\nOlimpijske igre u Pjongčangu nisu zabeležile fascinantnu posetu. Publika ne uživa u čarima zimskih sportova već zabavu pokušava naći na drugim, mnogo interesantnijim mestima. Jedna od omiljenih turističkih destinacija Južnokoreanaca je takozvani „Park penisa“. To […]\nNastavak Super lige iz Kruševca, Zvezda u subotu, Partizan u nedelju\nPosle dvomesečne pauze, utakmicama 23. kola za vikend se nastavlja takmičenje u Super ligi Srbije. Fudbaleri Crvene zvezde igraju u Beogradu protiv Javora, dok će Partizan gostovati u Lučanima protiv Mladosti. Prva utakmica 23. kola […]\nLebron Džejms napao Trampa: Je*e se njemu za ljude!\nZvezda NBA lige Lebron Džejms žestoko je kritikovao predsednika SAD-a Donalda Trampa. Amerika je nakon pucnjave na Floridi gde je ubijeno 17 osoba ponovo na nogama, a Lebronu se nisu svidele Trampove izjave o ovom […]\nAleksandra Krunić u četvrtfinalu dubla u Dohi\nSrpska teniserka Aleksandra Krunić plasirala se u četvrtfinale turnira u Dohi, u paru sa Katarinom Bondarenko iz Ukrajine. One su u drugom kolu pobedile Džaosuan Jang iz Kine i Hao-Čing Čan sa Tajvana posle preokreta […]


Istorijski trenutak kad Rusija i Kina ne mogu da ćute o vojnoj saradnji - Sputnjik Srbija\nIstorijski trenutak kad Rusija i Kina ne mogu da ćute o vojnoj saradnji\n14:02 23.10.2019 (osveženo 15:34 24.10.2019) Preuzmite kraći link\nIzjava kineskog ministra odbrane Vej Fenga na bezbednosnom forumu „Sjangšan“ upućuje na novi nivo vojne saradnje Rusije i Kine. Na ovu činjenicu u intervjuu za Sputnjik skreće pažnju politički analitičar Igor Šatrov.\nStručnjak ističe da su ovakve ocene kineskog ministra odbrane iznesene nakon prve zvanične potvrde o ruskoj pomoći Kini u izgradnji sistema upozorenja o raketnim napadima.\nKineski ministar je izjavio da Kina na svaki način pokušava da izgradi novu vrstu partnerskih odnosa u sferi bezbednosti. Između Kine i Rusije, u poređenju sa drugim zemljama, postoji visok nivo uzajamnog poverenja u vojnoj sferi, odlično strateško partnerstvo i duboka pragmatična saradnja. Podržava se povoljan razvojni trend ovih procesa, da bi se stvorio primer saradnje u sferi bezbednosti. Prema oceni Vej Fenga, ovo je važan kamen-temeljac za održavanje mira u svetu.\n„Učešće ruskog ministra odbrane Sergeja Šojgua na forumu obavezalo je kineskog ministra da pomene ulogu Rusije, ali to nije bila diplomatska izjava povezana sa posetom ruskog ministra, već ocena koja se zasniva na primerima stvarne saradnje“, rekao je zamenik direktora Nacionalnog instituta za razvoj savremene ideologije Igor Šatrov.\nRusko-kinesku saradnju u sferi sistema protivraketne odbrane prvi je najavio predsednik Ruske Federacije Vladimir Putin 3. oktobra na zasedanju Međunarodnog diskusionog kluba „Valdaj“ . Prema Šatrovu, izjava ruskog predsednika potvrđuje da koordinacija ruske i kineske spoljne politike podrazumeva i koordinaciju vojnih politika.\nMinistar odbrane Rusije Sergej Šojgu i ministar odbrane Kine Vej Fenge tokom sastanka u Moskvi\nIzjava Vej Fenga na bezbednosnom forumu „Sjangšan“ ukazuje na novi nivo rusko-kineske vojne saradnje, smatra Igor Šatrov:\n„Došao je istorijski period kada Rusija i Kina ne mogu da otvoreno ne govore o svom savezništvu u vojnoj sferi, iako ovaj savez ne postoji de jure. Svedoci smo urušavanja trenutnog međunarodnog sistema bezbednosti. Instrumenti koji su se nekada razvijali sa ciljem očuvanja bezbednosti nemaju očekivane efekte, a čak suprotan efekat proizilazi iz postojanja NATO-a. U tim uslovima svet treba da bude svestan postojanja saveza dveju velikih sila koji ima i vojnu komponentu. To predstavlja garanciju stabilnosti ne samo u Evroaziji, već i u čitavom svetu“.\nStručnjaci su takođe skrenuli pažnju na vojne vežbe kineske i ruske mornarice koje su planirane za novembar, uz učešće vojno-morske flote Južnoafričke Republike. Ove vežbe će biti izvedene u blizini Kejptauna. Moskva i Peking redovno sprovode zajedničke vojne manevre od 2012. godine i u vodama Sredozemnog mora, ali prvi put uz učešće vojno-morskih snaga Južnoafričke Republike. Njihov geopolitički značaj je očigledan, kaže ekspert Instituta strateških studija severoistočne Azije pri hejlongđanskoj Akademiji društvenih nauka Kine Ma Jouđuen:\n„Ove vojne vežbe su nastavak vojne saradnje Rusije i Kine…One su stimulisale jačanje vojne saradnje i razmene, naročito u borbi protiv terorizma. S globalnog stanovišta, imajući u vidu rast protekcionizma u svetskoj trgovini, zemlje u razvoju bez svake sumnje moraju da ojačaju saradnju, ne samo ekonomsku, već i vojnu. Kina, Rusija i Južna Afrika su zemlje-članice BRIKS-a , ali i zemlje čije se ekonomije brzo razvijaju. Jačanje vojne saradnje ne samo da će objediniti ove ekonomije u razvoju, već i proširiti obim i sfere saradnje.“\nKineski stručnjak takođe veruje da će ove mornaričke vežbe produbiti saradnju Kine sa Afrikom, kao i saradnju između Kine, Rusije i ostalih zemalja BRIKS-a:\n„Poslednjih godina saradnja Kine sa afričkim zemljama neprekidno jača, naročito u oblasti ekonomije. Kina gradi železnice, fabrike i rešava probleme sa hranom i odećom. Osim toga, na godišnjim forumima kinesko-afričke saradnje stalno se ističu novi zahtevi za širenjem aktivnosti ovog formata. Zato je važno razvijati saradnju ne samo u ekonomskoj sferi, već proširiti njene granice, uključujući i vojnu sferu. Jačanje saradnje između Kine i Južne Afrike ne samo da doprinosi jačanju veza između zemalja BRIKS-a, nego i aktivnom razvoju saradnje između Kine i Rusije sa jedne strane i ostalih država BRIKS-a sa druge. To pomaže i Kini da realizuje svoj projekat saradnje ’Pojas i put‘, koji će doprineti ekonomskom razvoju zemalja koje se nalaze duž ’Puta svile‘.“\nBezbednosni forum „Sjangšan“ održava se u Pekingu od 2006. godine. Ove godine su učesnici bili šefovi vojnih odeljenja iz 23 zemlje azijsko-pacifičkog regiona i Evrope, 6 načelnika Generalštaba i 17 zamenika ministara odbrane.


Mladi iz Brčko distrikta poručuju vlastima: Ovo su problemi, vaša #odgovornost je da ih riješite (VIDEO) - CAT BiH\nU okviru projekta #Odgovornost koji realiziraju Šatro.info, CAT BiH i MAP, mladi iz Brčko distrikta, Bosne i Hercegovine adresirali su probleme u svojim zajednicama i državi za koje traže rješenja i odgovornost.\nOvogodišnji budžet Vlade Brčko distrikta iznosi preko 238 miliona KM. Mladi traže da se dio tih sredstava usmjeri u iznalaženje adekvatnih rješenja za probleme koji direktno utiču na kvalitet njihove i drugih generacija u ovom prostoru. Mladi traže perspektivniju budućnost, fokus na praktične životne nedostatke koje su izabrani i imenovani zvaničnici dužni riješavati.\n“Veliku energiju moramo, kao društvo, uložiti u razumijevanje kontinuiteta demokratije – svi građani i građanke, bez obzira čine li danas vlast oni za koje su oni glasali, imaju pravo tražiti rješenja problema u svojim zajednicama, gradovima, državi. Imaju pravo komunicirati svoje inicijative, ideje, prijedloge rješenja sa zastupnicima i zastupnicama, vladama i drugim adekvatnim adresama. Ljudi koji su izabrani i imenovani da zastupaju interes i prava društva, moraju bolje raditi svoj posao.” – poručuju iz tima Odgovornost.\nPoruke mladih iz Brčko distrikta usmjerene su na zahtjeve za rješavanje pitanja kulturnih ustanova, putne infrastrukture, korupcije pri zapošljavanju i drugih problema koji su zajednički mladima u svim dijelovima Bosne i Hercegovine.\nMladi iz BiH traže odgovornost za realne probleme (VIDEO) PodCAT sa Malikom: Mladi Brčko distrikta (VIDEO) Mladi Brčko Distrikta u ‘Perspektivi’: Žene su itekako dehumanizovane (VIDEO)


Karadžić podnio žalbu na osuđujuću presudu, žali se na "nefer ishod" - Kozarac.ba\nU podnesku na 238 stranica, Karadžić je naveo 48 “suštinskih i proceduralnih grešaka Sudskog vijeća”, koje su, po njemu, dovele do toga da u martu ove godine bude proglašen krivim.\nKaradžić smatra, kako se navodi u podnesku, da je “pogrešan proces doveo do nefer ishoda”.\n“Ukoliko se ne isprave, suđenja s greškom i nefer presude, poput moje, samo će ubrzati bjekstvo država poput Južne Afrike i Rusije od međunarodnog pravnog sistema jer je sistem politiziran i zasnovan na dvojnim standardima. To bi moglo uništiti mogućnost za međunarodnu pravdu”, rekao je Karadžić u pisanoj žalbi, prenosi BIRN-Justice Report.\nU dijelu žalbe koji se odnosi na genocid u Srebrenici, Karadžić je naveo da “nikada ozbiljnija osuda nije stajala na labavijim nogama”. Prema riječima Karadžića, zaključak Sudskog vijeća da je učestvovao u ubistvima zarobljenika u Srebrenici na osnovu nejasnog presretnutog razgovora je “nesiguran, neosnovan i netačan”.\nKaradžić je uložio žalbu i na dio presude kojim je proglašen krivim za terorisanje građana Sarajeva. U pisanoj žalbi je naveo da Prvostepeno vijeće nije cijenilo njegove naredbe da se vodi računa o civilima, kao i da je ignorisan izvještaj Ujedinjenih nacija (UN-a) o granatiranju pijace Markale.\nU dijelu presude kojim je proglašen krivim za zločine na području 20 općina u BiH, Karadžić se žalio da su njegove izjave o “političkoj autonomiji” pogrešno protumačene kako bi se izvukao zaključak o etničkom čišćenju, te dodao da je teorija udruženog zločinačkog poduhvata pogrešno primijenjena.\nKaradžić i haški tužioci će do kraja februara uložiti odgovore na žalbe suprotne strane. Usmeno izlaganje žalbi bi se trebalo održati u proljeće 2018. godine, a konačna presuda se očekuje godinu dana kasnije.


Beograd: Žene u crnom izrazile solidarnost sa palestinskim narodom, izraelski turisti se usprotivili - Vijesti sa Balkana i Svijeta\nBEOGRAD (AA) – Žene u crnom danas su u centru Beograda održale mirovnu akciju protiv nasilja u Palestini pod nazivom "Stop okupaciji", a četvoro izraelskih turista koji su tuda prolazili, izrazili su oštar protest, javlja Anadolu Agency (AA).\nŽene u crnom su zbog nasilja izazvanog odlukom SAD-a da priznaju Jerusalim za glavni grad Izraela, razvile su veliki transprent "Žene u crnom protiv rata" u Knez Mihailovoj ulici, kojom najčešće prolaze turisti.\nOne su, kako piše na flajeru koji su delile izrazile i solidarsnost sa "napaćenim palestinskim civilnim stanovništvom".\nOne su pokušale da Izraelcima daju flajer na kojem se navodi da su protiv nasilja "nad okupiranim teritorijama Zapadne obale i Gaze", a njih četvorica su ih odbili i tvrdili da Žene u crnom nisu u pravu i uz proteste su nastavili šetnju.\nOni su se ubrzo vratili i u Knez Mihailovoj, nasuprot Ženama u crnom odigrali izraleski ples posle koga su ponovo nastavili šetnju.\nVeliki broj policajaca uvek obezbeđuje akcije Žena u crnom.


Šef misije se sastao sa regionalnim komandirom na severu\n13 avgust, 2013.\nŠef misije EULEX, Bernd Borchardt, sastao se danas sa vršiocem dužnosti regionalnog komandira, Nenadom Đurićem. Oni su razgovarali o radu Regionalnog komandnog tima Kosovske policije i o izazovima za uspešan rad policije na severu.\nBorchardt je istakao da EULEX nudi svoju ekspertizu i podršku novom policijskom timu na severu.\nŠef misije EULEX i vršilac dužnosti regionalnog komandira razgovarali su o zajedničkoj operaciji u borbi protiv ilegalne seče šuma, koju su danas izvele Kosovska policija (KP) i EULEX policija. Operacija se sastojala od prikupljanja obaveštajnih informacija i u vazduhu i na kopnu i predstavlja primer udruživanja EULEX-ovih i napora KP u borbi protiv organizovanog kriminala. Operacija se sastojala od kopnenih elemenata KP uz podršku Odeljenja za jačanje policije i Operativne grupe za Mitrovicu. Ova operacija je bila odgovor na zabrinutost lokalnog stanovništva u Leposaviću u vezi sa znatnom ekološkom i ekonomskom štetom koja je prouzrokovana ilegalnom sečom šuma.\n"Veoma mi je drago što sam se danas sastao sa g. Đurićem. Njegovi planovi da sarađuje sa zajednicom kako bi se istoj pružila bezbednost i sigurnost su upravo ono što je sada najpotrebnije." – rekao je Borchardt.\nPočetkom meseca avgusta EULEX je iz Prištine u Mitrovicu premestio dodatne iskusne savetnike koji će pružiti podršku Regionalnom komandnom timu Kosovske policije na severu, a naročito vršiocu dužnosti regionalnog komandira, Nenadu Đuriću. Oni će dopuniti tekuće aktivnosti nadgledanja, podučavanja i savetovanja (NPS) KP na severu i obezbediće da misija ima dosledan i "zajednički" pristup NPS na svim nivoima u okviru komandne strukture KP.


Trajković: SPS šteti Srbima na Kosovu\nNova Vlada Srbije moraće pod hitno da promeni politiku prema Kosovu i napravi novu strategiju za rešavanje problema srpske zajednice, smatraju Srbi u Gračanici. Prema njihovim rečima od toga će i zavisiti opstanak Srba na Kosovu.\n“Prioritet nove Vlade Srbije treba da budu efikasniji razgovori Beograda i Prištine koji bi doneli prave rezultate, koji se odnose na bolji život svih gradjana Kosova”, smatra Rada Trajković poslanica u Skupštini Kosova. Po njenim rečima dosadašnji razgovori su samo udaljili srpsku i albansku zajednicu, podigli tenzije i otežali život gradjana. Ona smatra da Srbi na Kosovu treba da budu zabrinuti zbog velikog uspeha Socijalističke partije Srbije na parlamentarnim izborima, jer kako kaže politika lidera te stranke Ivice Dačića koja se odnosi na razgraničenje Srba i Albanaca, kao i hapšenja Albanaca, Srbima na Kosovu ne donosi ništa dobro.\n“Za mene bi najstabilnija Vlada bila koja možda u ovom trenutku deluje i nemoguće, između Demokrata i Naprednjaka. Ali svakako sa Čedomirom Jovanovićem ili preokretom, koji bi imao zadatak da može da kontroliše i on sa svoje strane neke procese”, kaže Rada Trajković.\nGradonačelnik Gračanice Bojan Stojanović takodje smatra da je krajnje vreme da Beograd nakon ovih izbora promeni politiku prema Kosovu.\n“Vlada ne sme da propusti priliku da od prvog momenta počne sa jednom novom i odgovornom politikom prema Kosovu, sa ukidanjem virtuelnih svetova, sa ukidanjem fikcija, da se evidentira šta je to što predstavlja samo jednu famu i jednu praznu retoričku priču koja stalno pravi gubitke, koja ne daje nikakve rezultate, da se okrene praktičnoj politici u službi srpskog naroda na ovim prostorima, jer je nama ovako vreme na izmaku, i ukoliko ne budemo opstali neće biti nikakve priče u budućnosti sa Kosovom”, kaže Stojanović.\nI predsednik Srpskog nacionalnog veća Kosova i Metohije Dragan Velić za Glas Amerike kaže da od nove Vlade očekuje da, kako kaže, konačno počne da insistira na poštovanju medjunarodnog prava i da mora da jača srpske institucije na Kosovu, a ne da ih gasi.\n“Srbija mora da insistira na međunarodnom pravu i da traži rešenje koje će biti prihvatljivo za obe strane i rešenje koje će nuditi opstanak srba, a ne rešenja koja smo imali tehničkim pregovorima u kome su uvek Srbi ili Srpska strana bili potčinjeni, odnosno, bila je gubitnik. To su stvari koje treba da se menjaju, u suprotnom mi nećemo imati mogućnost da opstanemo”, rekao je Velić\nPrema dosadašnjim preliminarnim rezultatima materijala najviše glasova na Kosovu osvojila je koalicija koju predvodi Socijalistička partija Srbije , zatim slede Demokratska stranka Srbije i Srpska napredna stranka, a četvrta po broju glasova je Demokratska stranka.


Ovaj grad u Srbiji doživeo je „bejbi bum“ i postoji objašnjenje za to – Melly.rs\nOvaj grad u Srbiji doživeo je „bejbi bum“ i postoji objašnjenje za to\nOpština Svilajnac doživela je prošle godine pravi „bejbi bum“, rođene su 154 bebe, deset odsto više nego godinu ranije, a od 64 zaposlenih u Opštinskoj upravi 15 odsto sada je na trudničkom ili porodiljskom bolovanju. Od 154 rođene bebe 80 je dečaka i 74 devojčice.\nPredsednik opštine Svilajnac Predrag Milanović ocenio je danas za Tanjug da su „mere populacione politike, ali i poboljšanje sveukupnog kvaliteta života građana, doprineli da građani Svilajnca proširuju svoje porodice“.\n„Ponosas sam i srećan da nam je natalitet u porastu i da opština ima ovoliko mladih roditelja“, rekao je Milanović.\nOn je rekao da opština iz budžeta daje 20.000 dinara za prvo i drugo rođeno dete i 30.000 dinara za treće.\n„Od prošle godine dajemo i poklon pakete za svaku rođenu bebu, sa osnovnom kozmetikom i priborom, simboličnu dobrodošlicu bebama, a nekoliko godina, godišnje izdvajamo 2,5 miliona dinara za finansiranje vantelesne oplodnje parova koji nemaju više pravo na besplatni program Ministarstva zdravlja. Kroz ovaj program imamo tri rođene bebe“, naveo je Milanović.\nOn je dodao da je, ipak, najvažnije stvoriti uslove i sadržaje koji će mlade ljude privući da se posle završenog školovanja vrate u svoj grad i osnuju porodice.\n„Naša briga o natalitetu i porodicama s decom ne prestaje s rođenjem deteta, ona se nastavlja i tokom odrastanja, a sve u cilju podrške porodici i porodičnim vrednostima“, istakao je Milanović.\nOn je podsetio da je otvoren Centar za brigu o porodici, koji pruža različite vidove podrške porodicama, ali i organizuje besplatne zdravstvene preglede za decu školskog uzrasta, besplatne vežbe ispravljanja deformiteta kičme, logopedske preglede, kreativne radionice, vežbe za trudnice, a sve to besplatno.\n„Otvorili smo i besplatne vrtiće u selima, u 12 sela pri osnovnim školama… Kroz programe zapošljavanja i jačanja privrede, podižemo standard građana, a kroz stabilniju finansijsku sitauciju porodice i natalitet“, zaključio je Milanović.


FoNet | 17. dec 2018.\nSenat je u četvrtak usvojio rezoluciju kojom se prekida i američka vojna pomoć saudijskim koalicionim snagama u Jemenu.\nMinistarstvo spoljnih poslova Saudijske Arabije odbacilo je optužbe koje je Senat uputio princu Bin Salmanu i ocenio ih neutemeljenim.\nU saopštenju se navodi da rezolucija predstavlja mešanje Senata u unutrašnja pitanja Saudijske Arabije i ugrožavanje regionalne i globalne uloge Rijada.\n„Kategorički odbacujemo svako mešanje u naše unutrašnje poslove, kao i optužbe na račun našeg rukovodstva“, navodi se u saopštenju.\n← „Ne znam da li bi Barbara uopšte bila primljena na FPN“\nGutereš traži verodostojnu istragu o Kašogijevom ubistvu →


Obradović: Da li Vučić želi da se afera oko Krušika skloni na stranu ili se nešto desilo? - Politički.rs\nObradović: Da li Vučić želi da se afera oko Krušika skloni na stranu ili se nešto desilo?\nSuspendovani radnik Krušika Aleksandar Obradović, koji je medijima dostavio podatke o umešanosti oca ministra policije u trgovinu oružjem, za N1 kaže da je iznenađen današnjom izjavom predsednika Srbije Aleksandra Vučića da ne želi da sve aktuelne probleme valjevske fabrike oružja pripiše događajima iz septembra prošle godine – kada je Obradović uhapšen – već da je spreman da se obavi nezavisna forenzička revizija i da se utvrdi ko sve nije dobro radio svoj posao. Obradović veruje da to znači da je Vučić upoznat sa istinom u Krušiku.\nVučić je prilikom današnje posete Krušiku izjavio da će se ta fabrika suočavati sa problemima negativnog imidža u godinama koje dolaze, ali da on ne želi da sve aktuelne probleme pripiše događajima iz septembra prošle godine već da je spreman da se obavi nezavisna forenzička revizija i da se utvrdi ko sve nije dobro radio svoj posao.\nTa izjava predsednika Republike za Obradovića je, kako kaže, jedno veliko iznenađenje.\n“Ja verujem da su neke nadležne službe uradile svoje domaće zadatke i da su pronašle i saznale istinu, ispitale ono na šta sam ja ukazivao, i da je predsednik upoznat sa istinom i sa dešavanjima u Krušiku. Takođe verujem da mu je rukovodstvo dalo relevantne brojeve, relevantne informacije koliki su dugovi Krušika. Tako da da li je ovo samo jedan manevarski potez predsednika Vučića, njegovo nastojanje da se priča i afera oko Krušika skloni na stranu ili se nešto desilo, videćemo. Kazaće vreme da li će država pomoći Krušik. Ja samo mislim da nije u redu da svi poreski obveznici naše zemlje snose krivicu na neki način, da oni plaćaju za brljotine privatnih trgovaca oružjem koji su ustvari bliski vladajućoj stranci”, poručuje Obradović.\nIstiče da su upravo privatni trgovci oružjem najveći dužnici Krušika, i da je kod njih preliven profit koji je trebalo da pripadne valjevskoj fabrici.\nPodsetimo, Obradović je uhapšen 18. septembra 2019. godine, tri dana nakon što je međunarodni portal “Arms Watch” objavio tekst o tome kako pojedine firme po povlašćenim cenama kupuju oružje iz “Krušika”.\nKućni pritvor mu je ukinut 18. decembra prošle godine, ali je i dalje pod istragom i preti mu podizanje optužnice zbog odavanja službene tajne.\nVučić u Krušiku: Nismo došli da kukamo, iako mi je došlo iz kože da iskočim\nTagged: ALEKSANDAR OBRADOVIĆ, ALEKSANDAR VUČIĆ, KRUŠIK, TRGOVINA ORUŽJEM


Radio Šumadinac > Forum > STRUČNI FORUMI > Poljoprivreda > Proizvodjaci soje traze oznaku za hranu bez GMO\n06.12.2013 18:20 #1\nProizvodjači soje traže oznaku za hranu bez GMO\nEvropski proizvodjači soje pozvali su Evropsku uniju da više usmeri potrošače na hranu koja nije pravljena od genetski modifikovanih (GM) proizvoda, možda i da uvede oznake "bez GMO" u prehrambenoj industriji na evropskom nivou.\nIz Evropskog udruženja proizvodjača prirodnih sojinih proizvoda ukazuju da politika EU ne podržava dovoljno proizvodnju soje koja nije GM uprkos tome što potrošači jasno traže hranu bez GMO, preneo je danas Euraktiv Srbija.\nRanija istraživanja pokazala su da je u EU 66% gradjana zabrinuto oko GMO u hrani i piću i da 61% Evropljana ne misli da treba podržavati razvoj GMO.\n"Evropska pravila o obeležavanju (GM hrane) nisu u punoj meri uskladjena, što može da zbuni potrošače", upozorio je predsednik Evropskog udruženja proizvodjača prirodnih sojinih proizvoda Bernard Deriker (Deryckere).\nEvropska unija ima sistem kojim se od kompanija traži da označe svoj proizvod ako sadrži više od 0,9% GMO ali Deriker smatra da taj sistem nije u redu jer ne uzima u obzir GMO iz hraniva u proizvodima životinjskog porekla.\nBelgijanac Bart Stas (Staes), iz grupe Zeleni-Evropska slobodna alijansa u Evropskom parlamentu, predočio je nedavno na jednoj konferenciji u organizaciji Udruženja da "85% uvoznog sojinog hraniva sadrži GMO".\nZeleni evroposlanik, kako je preneo Euraktiv Srbija, založio se da se širom EU na proizvode stavljaju posebne oznake "bez GMO".\nU Finskoj oznaku "bez GMO" može da nosi samo proizvod koji je 100% bez GMO, u Nemačkoj proizvod koji ima manje od 0,1% GMO a u Francuskoj za tu oznaku mogu da se kvalifikuju proizvodi biljnog porekla s manje od 0,1% GMO.\nPočetkom ove godine Udruženje se obratilo Evropskoj komisiji pozivajući je da na nivou EU uskladi propise o korišcenju oznake "bez GMO" na prehrambenim proizvodima.\nMedjutim, Evropskoj komisiji nije lako da uskladi sisteme označavanja jer, kako kaže Verner Bosmans (Werner) iz Komisijnog direktorata za prirodnu sredinu, "postoji podela po većini pitanja".\nZadnji Post: 10.05.2013, 22:39\nZadnji Post: 12.04.2012, 10:39


Ambassador Bruce Berton\nŠef Misije OSCE-a u Bosni i Hercegovini Bruce Berton kazao je u oproštajnoj poruci, budući da je njegov mandat završio, da je BiH zaglavljena u konstantnom krugu političkih previranja, koja uzrokuju bh. lideri nedovoljno zainteresirani za budućnost države.\nKao rezultat toga, ocijenio je, malo se razgovara o tome šta se želi postići ili kako djelovati u vezi s pitanjima koja su od važnosti za građane BiH, te se ostvaruje slab napredak na putu evropskih integracija.\n"Umjesto toga, lideri koriste degradirajuću retoriku i izmišljene krize koje produbljuju nepovjerenje i drže državu u pat poziciji. U politici se energija troši na rješavanje kriza, onih kriza koje je, zapravo, bilo moguće izbjeći. Krajnje je vrijeme da se izađe iz tog začaranog kruga", dodao je Berton.\nMišljenja je da je vrijeme da se izađe iz začaranog kruga nepopustljivosti koji ne dopušta pregovore ili kompromis i koji je rezultirao sadašnjim neformiranjem vlasti.\n"Vrijeme je da se izađe iz začaranog kruga lidera koji se brinu za sebe i za svoje političke sljedbenike, na štetu države, njenih građana i reformi koje su neophodne da BiH krene naprijed", pozvao je Berton.\nBerton je kazao da se lideri mogu kriviti za mnogo toga, no, da bi došlo do promjena, također je potrebno da građani dignu glas i zahtijevaju da im bude bolje, da zahtijevaju od izabranih lidera transparentnost i odgovornost.\nNapomenuo je da BiH ima izvanredne ljepote s divnim ljudima i ogromnim potencijalom te kada se odmakne od politike na visokom nivou, moguće je uvidjeti da postoje brojni građani koji su voljni da sarađuju, postižu kompromise i djeluju u korist onih koje predstavljaju.\n"Takvim ljudima Berton je izrazio iskrenu zahvalnost za protekle četiri godine, ali i nadu da će njihovi napori biti prepoznati i nagrađeni, za dobrobit svih građana BiH", napisao je Berton u oproštajnoj poruci bh. javnosti.\nBERTON: Obrazovni sistem u BiH je diskriminatoran i proizvodi nespremnu djecu\nBERTON: Uspjeh će biti kada budemo mogli nekog na visokoj funkciji optužiti i osuditi\nAmbasador Bruce Berton o prioritetima OSCE-a u mandatu koji slijedi\nŠef misije OSCE-a u BiH o povjerenju u pravosuđe


Vučić: Fabrika vakcina u Srbiji će biti u interesu cijelog regiona - Top Portal\nNaslovnica Vijesti Regija Vučić: Fabrika vakcina u Srbiji će biti u interesu cijelog regiona\nPredsjednik Srbije Aleksandar Vučić izjavio je danas da vjeruje da će izgradnja fabrike za proizvodnju vakcina kineske kompanije Sinofarm biti u interesu građana Srbije i cijelog regiona, javlja Anadolija.\nOn je rekao da Srbija zajedno sa partnerima iz Kine i UAE uspijeva da rješava i dio regionalnih problema, a ne samo svojih.\nVučić je naveo da će do kraja marta 2022. godine biti završena prva faza za punjenje vakcina i da će se do aprila 2022. godine vakcina pojaviti prije svega na srbijanskom tržištu. Druga faza, najavio je, bit će završena do 2023. godine i tada će se proizvoditi “aktivna komponenta, supstanca za vakcinu”.\nVučić je naglasio da će u fabrici najprije biti 180 zaposlenih, od čega 40 posto visoko stručnih ljudi, i da će zatim u fabrici posao dobiti još 100 osoba.\n-Bit ćemo među prvima u svijetu koji će imati mogućnost da zajedno s partnerima iz Kine i UAE-a mijenjamo sadržaj supstance i da budemo među prvima u svijetu koji će blagodeti naučnih otkrića moći da podijelimo sa narodom i da efikasnsot i kvalitet vakcina bude na još višem nivou – zaključio je Vučić.\nPrethodni članakDodik: Opozicija je dotaknula ljudsko dno\nNaredni članakZbog etilen-oksida s polica se povlači napitak “Jana Vitamin” od narandže


Automobilom uleteo u dnevnu sobu porodične kuće kraj Novog Sada | Luftika\nPoslednjih godina svedoci smo činjenice da se broj saobraćajnih nezgoda povećava, kao i vožnja u alkoholisanom stanju ili pod djstvom narkotika. Mnoge od njih imale su kobne posledice, i izazvale veliku pažnju javnosti.\nOvo nije jedan od takvih primera, srećom, ali da su posledice velike i ozbiljne – jesu.\nEvo kandidata za glupost godine: prelazio prugu dok voz nailazi,…\nU selu Đurđevo sinoć se dogodila skoro pa nestvarna saobraćajna nezgoda, ako se ovo tako može nazvati. Naime, iz nepoznatih razloga, vozeći velikom brzinom, vozač automobila “Alfa romeo”, skrenuo je sa kolovoza i uleteo u dvorište porodične kuće.\nPotom se zabio direktno u prozor dnevne sobe i maltene do pola ušao ljudima u kuću. Pukom srećom domaćini nisu sedeli u dnevnoj sobi, i na primer, pili kafu kada im je bez “dobar dan” u sobu uleteo nezvani gost.\nNema ozbiljnije povređenih, a vozač je nakon saobraćajne nezgode priveden. Uzrok ove više nego neobične nezgode još uvek nije poznat.\noznakebizarni događaji djurdjevo saobraćajna nezgoda\nPrevrnuo se kombi pun maloletnih migranata, dvoje poginulo, 20 povređenih


Tramp pritiskao Zelenskog da istraži Bajdenovog sina: "Nije važno o čemu smo pričali" - Telegraf.rs\n21/09/19 | 00:38\n"Neko trebalo da nadgleda bivšeg potpredsednika SAD"\nTramp je u obraćanju novinarima rekao da "nije važno o čemu su pričali".\nU telefonskom razgovoru u julu, Tramp je napomenuo Vladimiru Zelenskom više puta da na istrazi radi s ličnim advokatom američkog predsednika Rudijem Đulijanijem, piše list.\nTramp je, međutim, odbio da kaže novinarima da li je sa Zelenskim razgovarao o Bajdenu ili njegovoj porodici, ali je rekao da bi "neko trebalo da nadgleda" bivšeg potpredsednika SAD.\nTramp je zatim istakao navode da je Bajden, dok je bio potpredsednik SAD, neprimereno vršio pritisak na Ukrajinu da otpusti tužioca koji je istraživao njegovog sina, dodajući da novinari treba da istraju u tom slučaju, preneo je RTS.\nTrampov razgovor sa Zelenskim istražuju demokrate, koji ispituju da li su Tramp i Đulijani pokušali da manipulišu ukrajinskom vladom u pomaganju Trampovoj predizbornoj kampanji tražeći informacije koje bi mogle biti štetne za Bajdena, njegovog protivkandidata za predsednika SAD.\nTramp nije ostao dužan odgovor: Bajden je totalno podbacio\nBajden na godišnjicu napada na Kapitol: Tramp stalna pretnja američkoj demokratiji\nNASLOVNE STRANE SUTRAŠNJIH NOVINA: Prelistavanje štampe za sredu, 19. januar 2022. godine\nSaobraćajna nezgoda kod Obrenovca: "BMW" sleteo sa puta i udario u električni stub\nGlumica se 3 meseca nakon porođaja vratila stočarstvu, pretrpela je velike gubitke na imanju


► Proizvodnja automobila u FCA u Kragujevcu nastavlja se u sredu 16. januara\nProizvodnja automobila "500L" u dve smene u kragujevačkoj fabrici Fijat Krajsler automobili (FCA) nastaviće se u sredu, 16. januara, ;a danas i sutra radnici obavljaju pripreme za nastavak proizvodnog procesa, rečeno je agenciji Beti u Samostalnom sindikatu FCA u Kragujevcu.\nPredsednik Samostalnog sindikata FCA Zoran Marković kazao je da se proizvodnja u FCA nastavlja posle dužeg odmora od 23. novembra prošle godine.\n"Radnici su u novembru radili samo pet dana, a u decembru i januaru nisu radili. Očekujemo nastavak proizvodnje 410 vozila dnevno, odnosno po 205 vozila u smeni", rekao je Marković.\nOn je kazao da očekuje da će glavni menadžeri FCA u Kragujevcu informisati sindikat o planovima i organizaciji proizvodnje u 2019.\n"Nadam se da ćemo da čujemo kakve su smernice za kragujevačku fabriku u 2019. i nadamo se boljoj uposlenosti koja će obezbediti da radnici primaju pune zarade", naveo je Marković.\nPo njegovim rečima, prošle godine je proizvodnja u FCA često prekidana zbog usklađivanja sa potrebama tržišta odnosno smanjene tražnje vozila.\nMarković je rekao da ti prekidi proizvodnje nisu dugoročno dobri i da zbog toga Samostalni sindikat FCA očekuje da u 2019. počne proizvodnja novog modela automobila.\nDodao je da je Samostalni sindikat FCA krajem 2018. uspeo da obezbedi od poslodavca 20 dana dodatnog odmora kojima je pokriven deo neradnih dana.


Sutra u Beogradu Konferencija NATO | Autonomija\nSutra u Beogradu Konferencija NATO\nMinistar odbrane Šutanovac odbacio je tvrdnje da održavanje te konferencije predstavlja odustajanje Srbije od proklamovane vojne neutralnosti.\nCilj konferencije koju organizuje Saveznička komanda NATO-a za transformaciju je razmena iskustava i mišljenja o najvažnijim strateškim pitanjima od zajedničkog interesa. Tema ovogodišnje konferencije je „Nakon Lisabona – sprovođenje transformacije“, a u okviru radnih grupa eksperti će razgovarati i o drugim temama.\nMinistar odbrane Šutanovac odbacio je tvrdnje da održavanje te konferencije predstavlja odustajanje Srbije od proklamovane vojne neutralnosti i dodao da je prethodna takva konferencija bila u Finskoj koja nije članica NATO.\n„To mišljenje i priželjkivanje teme koju bi onda u javnosti komentarisali oni koji ne mogu da sami pokrenu neku pozitivnu temu, naprosto ne stoji“, rekao je ministar. Šutanovac je ocenio da održavanje konferencije u Beogradu dokazuje da Srbija ima mogućnosti da organizuje tako ozbiljan skup i uživa poštovanje zemalja koje će učestvovati. On je ocenio da će mere bezbednosti tokom skupa biti takve da građani Beograda „neće ni osetiti“ da je konferencija u toku i neće biti ometanja saobraćaja.


NEVIĐEN SUDAR NA PANČEVAČKOM MOSTU : Kamion potpuno smrskan, deo visi preko ograde\nAutor: Glas javnosti 23.05.2022. u 19:12\nStravičan sudar automobila i manjeg kamiona dogodio se ovog popodneva na Pančevačkom mostu u smeru ka Beogradu.\nStravičan sudar automobila i manjeg kamiona dogodio se ovog popodneva oko 18 časova na Pančevačkom mostu u smeru ka Beogradu. Kamion je potpuno smrskan u ovoj teškoj saobraćajnoj nesreći.\nSaobraćaj je u tom delu grada obustavljen. Kako saznajemo, deo kamiona visi sa ograde mosta.\nEkipe hitne pomoći izašle su na lice mesta.\nDolaskom na lice mesta u 18.47 časova ustanovljeno je da se kamion prevrnuo na ivici mosta i dva NN lica muškog pola su kroz vrata ispala iz kamiona koji se nalazi na mostu. Nezvanično, oba muškarca su izgubila živote u ovoj nesreći.\nudessudarpančevački mosttežak udes


Osijek u znaku vina - vino.rs\nutorak, 28 novembar 2017 21:41\nČetvrto izdanje vinsko-gastronomskog festivala WineOS održaće se 1. i 2. decembra u Esseker centru u Osijeku.\nKoncipiran kao mesto susreta ljubitelja vina i onih koji će to tek postati, festival će okupiti više od 70 izlagača, proizvođača i trgovaca vinom i gastronomskim specijalitetima, a uz najznačajnije proizvođače vina iz regije Istočna kontinentalna Hrvatska, biće tu i gostiju iz Mađarske, Bosne i Hercegovine, Srbije i Slovenije, što će manifestaciji dati i međunarodni karakter.\nPosebna atrakcija biće gala večera 30. novembra u Muzeju ukusa, gde će kuvari šest vrhunskih lokalnih restorana spremati sedam sledova hrane uz koje će biti poslužena vina 13 vinarija koja je za tu priliku odbarao jedan od najpoznatijih hrvatskih somelijera Mario Meštrović.\nInače, posetoce tokom dva dana očekuje i 12 zanimljivih radionice, među kojima i jedna na temu prokupca.\nUlaznica za ovaj zanimljiv festival košta 50 kuna (oko 750 dinara), a u cenu su uračunati i posebna festivalska čaša i brošura, odnosno vodič kroz festival.\nKOMPLETAN SPISAK RADIONICA NA WINEOS


Gajenje kukuruza – Institut za kukuruz "Zemun Polje"\nIstraživanje i razvoj – gajenje kukuruza\ndr Milena Simić, Rukovodilac\ndr Živorad Videnović\ndr Branka Kresović\nmr Miodrag Tolimir\nProgram istraživačkog rada obuhvata proučavanje agrotehničkih mera u uslovima prirodnog i irigacionog vodnog režima zemljišta u cilju stvaranja uslova za maksimalno korišćenje genetskog potencijala rodnosti hibrida i sorti. Eksperimentalna istraživanja se obavljaju sa aspekta izbora hibrida i sorti za različite agroekološke uslove, zatim plodoreda, obrade zemljišta, đubrenja, setve i zaštite od korova.\nLaboratorija za agrohemiju\ndr Vesna Dragićević\nU Laboratoriji se verifikovanim metodama određuju osnovne vodne, fizičke i vazdušne osobine zemljišta kao i sadržaj pristupačnog N, P, K, S i humusa u zemljištu. Pored toga se proučavaju stimulatori rasta (prirodni i sintetički) radi postizanja intenzivnog nicanja biljke i boljeg korišćenja vode tokom vegetacije.\nLaboratorija za korove\ndr Milena Simić\nU Laboratoriji se proučavaju načini suzbijanja ekonomski najštetnijih vrsta korova u ekosistemu kukuruza i soje, kao i ekološka bezbednost primene pojedinih mera suzbijanja korova. Takođe, proučavanja su usmerena na uspostavljanje integralnog sistema kontrole zakorovljenosti.. Ispituje se efikasnost novih herbicida za suzbijanje pojedinih vrsta korova u usevu kukuruza, soje i suncokreta. Takođe ocenjuje se reakcija komercijalnih linija kukuruza na herbicide novih grupa radi njihove bezbedne primene u proizvodnji semenskog kukuruza.\nPreporuke za primenu agrotehničkih mera\nRad grupe uključuje i davanje preporuka za gajenje kukuruza, soje i suncokreta, kao i primenu herbicida u zaštiti od korova u različitim agroekološkim uslovima, što je posebno značajno u proizvodnji semena. Na osnovu analiza zemljišta daju se preporuke za đubrenje useva.


Najveći poklon građana Valjeva u savremenoj istoriji grada | Kolubarske\nZemljište u Popučkama - buduća privredna zona (foto: DjordjeDjokovic)\nNajveći poklon građana Valjeva u savremenoj istoriji grada\nKompanija "Bizerba", nemački proizvođač vaga, otvoriće svoje pogone u Valjevu, rečeno je na sednici Gradskog veća prilikom usvajanja Odluke o otuđenju neizgrađenog građevinskog zemljišta iz javne svojine grada Valjeva u javnu svojinu Republike Srbije bez naknade.\nKako je navedeno u obrazloženju ove Odluke, "Razvojna agencija Srbije uputila je 21. aprila dopis, kojim obaveštava grad Valjevo da je privredno društvo 'Bizerba SE &Co. KG' dostavilo pismo o namerama kojim je iskazalo zainteresovanost za realizaciju investicionog projekta u Srbiji, u gradu Valjevu, a koji se odnosi na proizvodnju maloprodajnih vaga i industrijskih komponenti, kao i da zaposli 305 novih radnika na neodređeno vreme".\nU Odluci se dalje navodi da će grad Valjevo, u "cilju realizacije projekta za izgradnju objekata od značaja za Republiku Srbiju i grad", pokloniti državi svoje zemljište površine 11,8 hektara u Privrednoj zoni u Popučkama.\nNakon što Republika Srbija dobije zemljište na poklon od Valjeva i postane vlasnik, tu parcelu od 11,8 hektara u Privrednoj zoni u Popučkama pokloniće investitoru, odnosno privrednom društvu "Bizerba SE &Co. KG".\nPodsećamo, grad Valjevo je za potrebe buduće privredne zone u septembru 2017. godine kupio skoro 20 hektara zemljišta za 195 miliona dinara u Popučkama, koje je bilo u vlasništvu Vidoja Vujića, a koje nije infrastrukturno opremljeno. Godinu dana kasnije gradsko rukovodstvo je odlučilo da za 39,3 miliona dinara kupi još oko 4 hektara zemljišta koje je u privatnom vlasništvu, a nalazi se pored već kupljenih parcela. Zemljište je, kako je tada obrazloženo, kupljeno da bi se "formirao prostorno jedinstven kompleks privredne namene u vlasništvu Grada". Sada je gradsko rukovodstvo odlučilo da deo zemljišta, koje su pre tri i po godine građani Valjeva platili oko 234 miliona dinara, pokloni Republici, a Republika će pokloniti nemačkoj kompaniji "Bizerba SE &Co. KG".\nDolazak velikog nemačkog investitora u Valjevo najavio je predsednik Srbije Aleksandar Vučić pre mesec dana prilikom obilaska radova na brzoj saobraćajnici Iverak-Lajkovac.\nPrema ranijim najavama, nemačka kompanija će od države dobiti i subvencije za otvaranje novih radnih mesta, ali još uvek nije poznat iznos. Prema dostupnim podacima o dosadašnjim subvencijama stranim investitorima, iznosi se kreću i do 73.000 evra po zaposlenom, koliko je dobila kompanija Rauch u Koceljevi, ili čak 144.000 evra, koliko je dobila kompanija Henkel.\nPored toga što će nemačka kompanija "Bizerba SE &Co. KG" na poklon dobiti 11,8 hektara parcela u Privrendoj zoni, koje će infrastrukturno opremiti Grad i država, i subvencije za svako novo radno mesto, nezvanično saznajemo da će biti oslobođena plaćanja svih gradskih dažbina.\nPrema nezvaničnim informacijama nemačka kompanija "Bizerba SE &Co. KG" počeće izgradnju proizvodnih pogona u septembru ove godine, a radovi bi trebalo da budu okončani 2022. godine.\nU Valjevo možda dođe još jedan investitor iz Nemačke\nNa sednici Gradskog veća usvojene su još dve odluke: Odluka o izradi izmena i dopuna Generalnog urbanističkog plana Valjeva (GUP) i Odluka o izradi izmena i dopuna plana generalne regulacije Privredna zona.\nOva dva plana se menjaju zbog potencijalnig investitora kome je potrebna parcela površine od 13 hektara pravougaonog oblika. U Odluci nije navedeno o kojoj kompaniji se radi, osim da je reč o "renomiranoj kompaniji koja se bavi sanitarijama".\n"Razlog za brzu izmenu GUP-a Valjevo je formiranje građevinske parcele za izgradnju privrednog kompleksa renomirane kompanije iz Nemačke koja posluje u oblasti industrije sanitarija, a na tržištu postoji 120 godina. Kompanija je zainteresovana za izgradnju proizvodnog pogona u Valjevu. Predviđa se da će u toku trogodišnjeg-petogodišnjeg investicionog perioda biti investirano 70 miliona evra i da će biti zposleno 800 radnika", navodi se u Odluci.\nGrad Valjevo ima u vlasništvu parcele u privrednoj zoni u Popučkama, ali nema 13 hektara u komadu, te je za potrebe potencijalnog nemačkog investitora potrebno dokupiti još parcela koje se nalazi pored gradskog zemljišta. Međutim te privatne parcele se vodi kao poljoprivredno, a da bi se prevele u građevinsko zemljište neophodno je izmeniti postojeću granicu Generalnog urbanističkog plana Valjeva, kao i granicu Plana generlne regulacije Privredna zona.\nU Olduci o izmeni GUP-a je navedeno da su Ministarstvo privrede, kompanija iz Nemačke i grad Valjevo potpisali Memorandum o razumevanju u cilju pokazivanja spremnosti da unaprede međusobne odnose kao i da jasno iskažu svoje namere da olakšaju investiciju nemačke kompanije u Srbiji. Nije preciziran sadržaj Memoranduma, koji je potpisao i grad Valjevo.\nPrema nezvaničnim saznanjima Kolubarskih.rs, nemačka kompanija, koja se bavi proizvodnjom sanitarija, još uvek nije odlučila da li će proizvodni pogon otvoriti u Srbiji. Odluku tek treba da donese u naredna tri meseca, nakon čega će biti poznato više detalja o ovoj investiciji, ukoliko se odluči za Srbiju, odnosno Valjevo.\nDanas u Pričeviću Pre 4 minuta\nMeštani osam sela, koji više od deceniju i po nemaju redovno snabdevanje strujom, ipak će danas blokirati put Valjevo-Loznica u selu Pričević. Činilo se da su, nakon sastanka sa gradonačelnikom i...\nLetnji festival od 6. do 12. avgusta Pre 5 minuta\nPredstavljen Pre 22 sati 29 minuta


Unaprijeđenje zapošljivosti mladih – jedan od ciljeva usvojene Omladinske politike RS | Prilika Plus\n15/07/2016 Prilika Plus 504 Views\nKako bi se to postiglo neophodno je osigurati veću povezanost sistema obrazovanja sa tržištem rada, razviti kulturu i etiku rada, obezbijediti stimulativno profesionalno i poslovno okruženje za mlade te unaprijediti obrazovnu, profesionalnu i prostornu pokretljivost mladih, navodi se u usvojenom dokumentu.\nInače, populacija mladih (od 15 do 24 godine) ima značajno manje stope aktivnosti (30,8) i zaposlenosti (13,4) od prosjeka (stopa aktivnosti je 47, a stopa zaposlenosti 34,9), te izraženo veću stopu nezaposlenosti (56,5) u odnosu na opštu populaciju (25,7) u Republici Srpskoj.\nSvaka treća nezaposlena osoba u RS pripada ovoj grupi. Najveći broj mladih (više od 60%) ulazi u kategoriju dugoročno nezaposlenih (na evidenciji se nalaze duže od godinu dana). Najveći broj mladih nezaposlenih lica su sa završenom srednjom školom (u trogodišnjem – 32,4%, ili četvorogodišnjem trajanju – 37,4%), navodi se u Omladinskoj politici.\nU izradi usvojenog dokumenta učestvovalo je više od 3.000 mladih osoba i stručnjaka iz oblasti koje obuhvata.\n← I u Sarajevu najavljen novi krug obuka u industriji namještaja i obrade drveta\nPromovisana prva domaća aplikacija za traženje posla preko mobilnih uređaja →


Predsjednik Skupštine distrikta Brčko Siniša Milić pozvao je danas policiju i Tužilaštvo distrikta da se što hitnije utvrde okolnosti pod kojima je izgorjelo vozilo poslanika Ujedinjene Srpske Uroša Vojnovića.\n“Ne želim da verujem da politički rad ili izgovorena riječ bilo kojeg poslanika mogu biti motiv za nasilje i prijetnje”, rekao je Milić Srni.\nOn je naglasio da očekuje da će policija i Tužilaštvo, kao što su i do sada činili, brzo okončati istragu i utvrditi sve relevantne činjenice, uključujući motiv i počinioce, ukoliko je riječ o namjernoj paljevini vozila.\n“Nažalost, evidentno je da smo posljednjih mjeseci svjedoci učestalih prijetnji nasiljem čak i u javnom medijskom prostoru. Odgovor naše zajednice u osudi nasilja i prijetnji nasiljem mora biti jedinstven i energičan, bez obzira prema kome su ti akti upućeni, ko stoji iza tih akata i koji su motivi”, poručio je Milić.\nBrčanskoj policiji prijavljeno je u subotu, 29. maja, da u Ulici Bosanskih kraljeva gori automobil marke “kia” vlasništvo poslanika u Skupštini Brčko distrikta čiji su inicijali V.U.


Nemačka kancelarka Angela Merkel prima buket od potpredsednika vlade i ministra finansija Olafa Šulca pred sastanak kabineta u Berlinu, 24. novembra 2021.\nLider nemačkih socijaldemokrata Olaf Šulc saopštio je da je postigao sporazum sa Slobodnim demokratama i Zelenima o formiranju nove koalicione vlade, čime se završava era vladavine kancelarke Angele Merkel.\nPrema sporazumu na 177 stranica, koji je postignut posle dva meseca pregovora, tri stranke planiraju da ubrzaju javne investicije u zelenu tehnologiju i digitalizaciju, dok će se ujedno od 2023. pa nadalje vratiti striktnoj granici zaduživanja.\nSporazumom se uspostavlja prva nemačka savezna koalicija Socijaldemokratske partije (SDP), libertanaca - Slobodnih demokrata (FDP) i ekološke Zelene stranke, a završava 16 godina konzervativne vlade Angele Merkel, što označava početak nove ere odnosa sa Evropom i ostatkom sveta.\n"Želimo da budemo smeli i načinimo dodatni napredak", izjavio je Šulc na konferenciji za novinare u Berlinu, okružen liderima FDP i Zelenih. "Uložićemo velika sredstva u Nemačku kako bi ostala lider."\n"Velika Evropljanka" - topao oproštaj i ovacije za Angelu Merkel\nNeće biti lako zameniti Angelu Merkel. Vodila je Nemačku i Evropu kroz brojne krize i bila veliki borac za liberalnu demokratiju u vreme rasta autoritarizma širom sveta. Njeni kritičari kažu da je probleme dovodila pod kontrolu pre nego što ih je rešavala, i da svojim naslednicima ostavlja teške odluke na mnogim frontovima.\nSavez nazvan "semafor koalicija" - zbog boja tri partije - ima većinu u donjem domu nemačkog parlamenta i nada se da će vlada položiti zakletvu početkom decembra, nakon što stranke ratifikuju koalicioni pakt.\nNova vlada će odmah naići na izazove: najveći do sada porast broja zaraženih kovidom, posledice Bregzita na celu Evropu i kriza na granici EU sa Belorusijom.\nNemačka uvodi nove restrikcije zbog Kovida 19 dok broj zaraženih raste


Priština, 25 april 2017 – Održana je stotridesetidruga sednica Tužilačkog Saveta Kosova (TSK), pod vođstvom predsedavajućeg Tužilačkog Saveta, Blerim Isufaj.\nTokom ove sednice, članovi Tužilačkog Saveta sa devet (9) glasova ZA i jedan (1) protiv izabrali su zamenika predsedavajućeg TSK-a, tužioca, ujedno člana TSK-a, Arben Ismajli. Ismajli je u poziciji zamenika predsedavajućeg TSK-a izabran na trogodišnjem mandatu, dok njegov izbor stupa na snagu dana 27 aprila 2017.\nTakođe, članovi TSK-a osnivali su Komisiju za razmatranje. Komisijom će rukovoditi Predsedavajući TSK-a, Blerim Isufaj. Kao članovi ove Komisije određeni su zamenik glavnog Državnog tužioca, Sevdije Morina i sa Apelacionog Tužilaštva, Xhevdet Bislimi. Međutim, rezervni članovi Komisije za razmatranje određeni su, član TSK-a, Deshire Jusaj i tužilac Apelacionog Tužilaštva, Sabri Ademi. Takođe, TSK je odlučio da se direktor Sekretarijata Lavdim Krasniqi, odredi za Administratora za Regrutovanje i Ispit o izboru 18 novih tužilaca.\nTokom današnje sednice, pred članovima TSK-a izveštavali su za tromesečni (3) period ove godine, zamenik glavnog tužioca Apelacionog Tužilaštva, Sabri Ademi, glavni tužilac Specijalnog Tužilaštva Republike Kosova, Reshat Millaku. Danas su takođe izveštavali i glavni tužilac Osnovnog Tužilaštva u Mitrovici, Shyqri Syla, zamenik glavnog tužioca Osnovnog Tužilaštva u Đakovici, Ali Uka, glavni tužilac Osnovnog Tužilaštva u Peć, Agim Kurmehaj i glavni tužilac Osnovnog Tužilaštva u Uroševcu, Shukri Jashari, iuveštaji koji su usvojeni uz neke primedbe i predloge od strane članova TSK-a. Međutim u narednoj sednici je ostalo da izveštavaju i glavni tužioci Osnovnih Tužilaštva Prištine, Gnjilana i Prizrena.\nČlanova TSK-a takođe tokom ove sednice ovlastili su Predsedavajućeg Tužilačkog Saveta, Blerim Isufaj, za potpisivanje jednog Memoranduma o Sporazumu između TSK-a i SSK-a.